
Lacrimi de mir 


Motto: 


“ Nu cum sunt eu sunt eu 
ci cum ești tu sunt eu 

Un fel de tu sunt eu 

pe care nu l-ai mai lăsat 


să fie eu...” 
- Nichita Stănescu - 

INSTANTANEE LIRICE 


Am sub ochi, sub formă de manuscris, dar purtând deja 
referinţe editoriale, volumul de micropoeme, “Lacrimi de mir”, 
al Doamnei Cezarina Adamescu. Personal, am avut cinstea 
de a fi recenzentul a 4 sau 5 dintre cărţile sale, deşi ele sunt 
mult mai multe şi provin din zone foarte diferite: poezie, 
proză, eseu, exegeză creştină, etc. 

Ceea ce ne propune această inepuizabilă autoare în volumul 
de față reprezintă produsul unei întinse perioade de exercițiu 
poetic ținut în tainiţe cu sigil şi pecete, pentru a-şi spori, prin 
recluziune şi alchimie interioară, valorile de înţeles şi 
expresivitate. 

Scriitoarea nu intenţionează o ordonare tematică a 
producţiei sale, ci urmează traseul capricios al inspiraţiei, 
surprinzând şi lăsându-se surprinsă de caracterul spontan al 
iluminării într-un moment dăruit, de mare tensiune a gândului 
Şi simțirii şi reprodus în forma scurtă de fulgerare şi descărcare 
a emoției: catren sau terțină, rareori depăşind aceste structuri 
de versificaţie. 

În genere, suntem încredinţat că, chiar în cele mai obişnuite 
reacții şi reprezentări ale Domniei Sale, freamătul cugetării se 
raportează la misterul creației şi Măreţiei Divine. 

Dar poeta nu se dovedeşte o obediență sărăcăcioasă, 
împreunându-şi palmele în dreptul frunţii şi cerşitorind 
înspăimântată milosârdie, cu ochi secătuiți de lacrimă 
cerească şi de lumină, ci încearcă, chiar cu conştiinţa 
zădărniciei, un dialog neîntrerupt cu Conştiinţa Unică. 

Pe de altă parte, suntem încredinţat, Domnia Sa are 
convingerea că doar subtilitatea deturnantă a limbajului po- 
etic şi dramatismul trăirii pot înlesni comunicarea Privilegiată. 

Uneori meditaţia poetică dobândeşte aspectul de simplă 
notație, dar divulgând o stare de spirit denotativă de o 
excepțională sugestivitate: “În evantaie:/ aer de primăvară,/ 
nări ameţite.” Evantaiul poate cunoaşte aici redimensionarea 
şi reconformarea unei pâlnii rezonante şi diafane de instru- 
ment armonic esenţializant, ordonator şi sublimant, dar şi de 
orgă cosmică reflectantă. 

Altundeva poeta face un elogiu al recursului la iubirea 
tămăduitoare adunată-n strânsoarea palmelor pro-slăvindu- 
se în cadenţe bănuite de “superb menuet”. Aviditatea 
cuprinderii le face să nu-şi mai ajungă: “Strâns lipite/ palmele 
noastre/ dansând un superb menuet/ nu-şi mai ajung ele 
însele...” 

Pentru ca, în alt loc, “iminenta iubire” să capete echivalenţa 
unui “plânset de stea în cădere.” 

O întreagă poveste întrunind sugestii de reflexivitate 
eminesciană se cuprinde în cadenţa lirică a economiei de 15 
silabe, dispuse în tristih ale unui mic poem fără nume: 
“Iminentă iubire, /plânset de stea/ în cădere.” 

Căderea în iubire capătă configurarea şi consistenţa 
meditativă a astrului împovărat de răceala albastră şi 
orgolioasă a refuzului atingerii din contingent, “eşuând” în 
suferința lacrimii, prin diversiunea superbă a erosului. 
Semnificaţia se augumentează prin amploarea de boală cosmică 
pe care o capătă sentimentul “imanent” al iubirii. 

Aspiraţia de duh stelar o determină pe poetă să opereze 
modificări în însăşi substanța astrală, act pur de hipertrofiere 
liric personalizantă: “Întrupat în lut/de stea/duhul meu, / 
făptura mea...” 

Dar iată şi o certă prelungire în ecou meditativ de stilistică 
blagiană: “Mâine şi eu / mă voi petrece / la fel cum senină aş 
trece / peste fragile cărări / spre Empireu.” 

În alt catren, sugestia trupului căutându-se în chemarea 
secretă a instinctului erotic este redată prin gestul repede 
reprimat al unei voci neidentificabile, venite din orizontul 
cucerniciei îndelung exersate: “Cămăşi de noapte sumese / 
peste trupuri virgine.” 

Dar tocmai de aici vine şi sugestia neîndoioasă de 
sacralizare a omenescului prin tandrețea contemplării din clipa 
încremenită, din decupaj izolant. 

E uşor de sesizat la această prodigioasă natură eminamente 
lirică, poeta Cezarina Adamescu, o sensibilitate care porneşte 
dintr-un nucleu al incendierii şi exultanţei, dar care se 
temperează la suprafață prin determinanți etici, astfel, încât 

ceea ce apare capătă expresia de mir a echilibrului şi grandorii 
crescute pe solul proliferant al uimirilor şi bucuriilor din 
revelaţie. 

Se întrevede aici o venerație adâncă, adeseori provenită 
din vitalism şi patimă păgână, reconvertite în adoraţie celestă, 
însetată de miresmele suave ale Înaltului şi pe care încearcă să 
le identifice în semnele comunicabile ale lucrururilor, aşa cum 
ele se destăinuiesc în ceremoniile diurne. 

Un scurt sentiment al curgerii irefutabile, de măcinare 
metafizică, este cu toate acestea prezent în întreaga sa 
destăinuire de gând picurat. 

O acceptare îndurerată, neajungând până la revoltă, ci 
topindu-se în atitudine pioasă se decelează uşor la această 
natură lirică,încercănată de stranietatea unei experienţe care- 
Şi rezervă necontenit partea sa de nepătruns şi insidios: “Unul 
lângă altul, / clepsidre străine/măcinând pe/ cont propriu 
nisipul...” 

Că supunerea în fața aprioriilor nu este atât de senină pe 
cât ar părea se observă lesne în repetarea destul de frecventă 
a motivului perisabilității: 

“Poposite în lut,/ oasele trecerii,/ sigle nevrednice, /fum 
despletit.” 

Sau: “Sfarmă surcele/ Cuvintele grele/ Zvârle trecutele/ 
Cuvintele mutele...” 
de a comunica în absolut, mai ales atunci când se multiplică în 
roiuri de slove neputincioase, pulbere a unei reflexivități 
sfărâmate crescând pe “strigătul mut”: “Un popor de cuvinte/ 
acoperă strigătul mut,/ o nație-ntreagă de flori de omăt/ 
intempestive...” 

Mici afectări grațioase ale unui sentiment cochet şi 
orgolios o vizitează uneori pe poetă. Dar care mai pot fi 
mulțumirile creatorului decât conștiința mai mult sau mai puțin 
secretă a zodiei sale zeeşti? “Slujesc poezia/ făcând reverențe/ 
ca o regină / desculţă şi-n zdrenţe...” 

Şi parcă din această constantă a predestinării, de data 
acesta folosindu-se de motivul labirintului, fac parte 

versurile:” Oricât aş muri / mă voi naşte / în acelaşi misterios 
labirint / rătăcindu-mă.” Dar iată o excelentă metaforă a 
“perversiunii” instinctului recunoscându-se în inefalabile 
configurări: “Ah, cum mai miroase/ pielea ta/ a neliniște !” 

Alteori melancolia creează impresia că se instalează 
definitiv în ființa copleşită de rău existenţial, imposibil de 
precizat, şi, prin urmare, imposibil de evitat: un fel de efluvii 
imateriale şi pidosnice care curg din toate direcţiile copleşind- 
o ca într-o hăituire de cețuri mişcătoare. Numai durerea capătă 
consistenţa fermă a dinţilor înfipţi “cu sfială” în coaja tare a 
tristeții. 

Meditaţia sceptică, nuanțată ironic şi inducând un senti- 
ment al abandonului fără lecuire într-o realitate a irealităţii şi 
deviantă este uşor de identificat : “Muşti cu sfială/ coltucul 
melancoliei./ Nici o durere irosită, / riduri definitive...” Pentru 
ca, în alt catren, poeta să se închipuie un edecar vlăguit eşuând 
iremediabil pe un arhipelag al ispitei şi iluziei cu substrat 
metafizic: “Mă mirui pe prund / trăgânu-mi luntrea/spre mal,/ 
arhipelag iluzoriu...” 

Acest tip de reflectanță artistică în forma descărcării de 
energie intensă şi adunată în punct vibrator pare să convină 
poetei fascinate de prestigiul concentrării conceptuale, 
nucleice şi expresive. Nu în ultimul rând, vom remarca, ca 
particularitate a artei sale, reprezentând totuşi specia, tentația 
de a extrage din banal şi întâmplător valori de semnificaţie şi 
a conferi acestora farmecul ascuns şi misterios al insolitului. 


CONSTANTIN S. DIMOFTE 

Stele-—stropi de lumină 
în peşteri. 


* 


Sfăşiat de miresme 
îți vorbesc gângurit 
cu petale... 


x 
Ecoul picăturii de 
linişte 
în apele tale lăuntrice 


* 


Cine sunt eu? 
Sunt aerul tău 
Sunt celălalt 
Celălalt tu. 


* 


Ani, muşuroaie. 
Ah! cum ne mai trădează 
nisipul! 

* 


Aşa cum apari 

oglindită în steaua Alcor 
ca o apă vremelnică 

în care un orb 

îşi limpezeşte orbitele... 


* 


Mi-e sufletul 
neted şi alb 

ca după o lungă 
spovedanie... 


* 


Respir sincopat 
aidoma ritmului 
ploii în streşini. 


* 


Un țipăt străin 

de cuvinte 

o pasăre adulmecând 
orizontul... 


* 


In evantaie: 
aer de primăvară 
nări amețite. 


10 


Sfacrimi de mir 


* 


Dezleagă un vis: 
fără însemnătate 
cad lacrimile. 


* 


Strâns lipite 

palmele noastre 

dansând un superb menuet 
nu-şi mai ajung 

ele însele... 


* 


Iminentă iubire, 
plânset de stea 
în cădere... 


x 
Rătăcitoare cumpănă 
de zbucium 

de mreaja apei 

să mă las sedusă... 


* 


Gândurile — 
cai dezinvolți 
pe nisipoase întinderi. 

x 
Paşii tăi osteniți 
răni pe stinghera zăpadă. 


* 


Minuscule scoici 
vântură ochii 
corăbii fără catarge... 


* 
Să trăiesc 

netrupesc 

pe pământul gol 

de miez 

eremit — 

într-o inimă de schit... 


x 

Pagină albă: 

sub voalul de tul 

efigia însingurării. 
x 


Umbre de vis 
şi mister 
poezia filelor albe. 

* 


Mă-ncarc de milă 
pentru cuvinte 

scurt pretext 

pentru jinduita, 
malignă singurătate... 


* 


În orbitoarea lumină 
cuvintele tale 

pietre albastre 

de lună. 


* 
Spaţiu de jind: 
mâini căutând 
să se sprijine. 

* 


Actul detaşării de sine, 
mozaic de poeme 
gălăgioase... 


* 


Cu fiecare murire 
surprins 
mai vulnerabil. 

* 


Ninsori în oglinzi 
lacrime 
gata să cadă... 


* 


În toi de îngheț 
a înflorit un copac. 
Ce sărbătoare! 


* 


Stare de urgenţă: 
necumințenia 
arcuindu-şi vertebrele... 


x 
În căuşul visării 
vrăfuite pe talger 
stau promisiunile: 
vrednice daruri de inimă. 


* 


Pe ruinele nopții 
se hârjonesc 
pricolicii târziului. 

* 


Să mai hrănesc 

un prigor, 

să primenesc o fântână 
dă-mi răgazul... 


* 


Cum să mai scriu 
desluşit? 

Mi se coagulează 
cuvintele. 


* 


Pe coapsele clipei 
în echilibru 

cu anii rămaşi 

în chip de floare 
de sprijin... 


* 


Cuvântul ascuns sub 
tăcere mă doare. 

Din pomul oprit 
câteodată-mi mai cade 

un măr viermănos, putrezit, 
la picioare... 

* 


Cale întoarsă: 
nevoind a mă naşte 
cad în adâncuri. 


* 


Şiragul de fructe uscate 
răsfirat printre degete 
rugi ostenite. 


* 


Dintr-o tufă de tuie 
noaptea 
mă priveghează. 


* 


În căuşul poemului 
țipătul nibelungilor 
respirația baroc 

a fiinţei în care 
sălăşlui... 


* 


Sunt țintuit fără greş 
de glonțul 
cuvântului... 

* 


Câmpul ce alb e 
de stele în salbe. 
Ce de fiori! 
Soare, mă dori! 


* 


Tiranice şi devoratoare 
triburi întregi de cuvinte 
executând pe de rost 
dansuri de pantomimă... 


* 


Selene 

răneşte cu secera 
pruncii nenăscuți 
ai făgăduinţei. 


* 


Întrupat din lut 
de stea 

duhul meu, 
făptura mea... 


* 


E vremea strânsului 
plânsului 

în potirul de chihlimbar 
dăruit mai apoi 

în florar... 

x 
Dintâiul copil 
răsturnându-ți destinul: 
ce poezie! 
Un ultim popas 
ilicit 
în spațiul cel 
Jără de margini. 


x 
Mâine şi eu 
mă voi petrece 
la fel cum aş trece 
peste fragile cărări 
spre Empireu... 


x 
Intârziindu-mi fiinţa 
prin văile somnului 
râs în flăcări... 

x 
Captivă progresiei 
învăţ 
terapia surâsului... 


* 


Sunt un cuvânt anonim 
eliberat din detenție 
pe cauțiune. 

* 


Printre necunoscuți 
şi prieteni, 

muze nestatornice: 
paserile personale. 


* 


Desculță, 
în straie de purpură 
calc pe zăpada în flăcări... 


* 


Pe ninse poteci 
mirosind a salcâm 
subsiori de năluci... 


x 
Împrejurului meu 
niagară, 

apa fierbinte şi sfântă 
pe care aş fi alunecat 
la venire... 


* 


Ceremonial: 

o nuieluşă de-alun, 
un fântânar 
luierând într-un 
izvor de neliniște... 

x 


După arderea gândurilor 
arunci în scorbura zilei 
un sipet de cenuşă 
furată... 


x 
Roagă timpul 
să-ți dăruiască obol 
o secundă. 

* 


Liniştea — sorb 
al adâncurilor 
plin de caiere albe. 


x 


Cioplesc pe îndelete 
secunda 
- lemn de rug — 


* 


Unelte anonime 
gândurile hai-hui 
biciuie urme terestre... 


* 


Delirul sforilor 
asumate pe risc 
realitate care subjugă... 

* 


Imperiu de vise 
materie-n ţăndări 
pururea vie. 


* 


Singura mea 
stare perpetuă: 
neverosimilul. 


* 


Acelaşi dar 

ca şi naşterea 
o singură dată 
se dăruie... 


* 


În apele mele lăuntrice 
un anonim 

ascultă 

lecții de linişte... 


* 
Câteva jumătăți de nimicuri: 
surâsul ca o strângere 


de mână pe întuneric 
gesturi în aer liber... 

Îmi şlefiutiesc cu migală 
elitrele 

fără să bănui măcar 
ce hrubă enormă 
înconjură aerul... 


* 


Două lacrimi complice 
ca nişte vagi promisiuni 
linşând paloarea 
nepăsării... 


* 


Dimineața aceea subțire 
culcuşul sărutului 
iscălindu-ne frunțile... 


* 


Pe apa-nceputului 
inventez un surâs 
în stare a desfereca 
toate ieșirile... 


Suspendat de-un fir 


singurătatea poetului 
- halou reflexiv — 

* 


Printre marote şi fauni 
un caloian alergând 
după nălucile ploii... 


* 


Lacrimi uitate 
valuri tăiate 
de secera lunii... 


* 
Plici-plici clipocitul 
pleoapelor 
promisiunea nisipului 
că nu va aluneca 
pe zgomotul dinaintea 
Surzeniei... 


* 


Cămăşi de noapte sumese 
peste trupuri virgine. 
Cine să-mi fi strigat 
fruct interzis? 


* 


Mă biruie aduceri aminte 
- paleativ — 

pentru străvechi 
cicatrice... 

Carnea 

mai dulce ca sufletul. 
Spiriduşii durerii 

mă ademenesc 

cu duhul blândeții. 


* 


Sângele bântuit de fantome 
se leneveşte. 
Paşii târşiți ai disperării. 


* 


Fiecare piatră 
adăugată la templu 
un început 

de nemurire. 


Sigla inimii 

despicată în mii de 

celule, pâlpâie din ce în ce 
mai arar, pe retină... 


* 


Cuvinte agonizând peste 
lucruri mai vii 

decât ființele. 

Cum să cutreieri cu pasul 
nemărginirea? 

x 
În zbor — aripei sfârşitul 
la fel ca prigorului 
în cântec... 


* 


Un aer străin îmi devoră 
lacom, privirile, 

în timp ce cu aripi vremelnice 
mă înalț tot mai mult 

în plină furtună... 


* 


Cu palmele goale 
tatonând înserarea 
particip la faptul mirării... 


* 


O lacrimă tremurătoare 
ca degetul arătător 
indicând o stea 

în cădere... 


* 
In meandrele visului 
biciul țărânei 
mă-ncinge precum 
o eşarfă... 

x 
Fără odihnă 
hăituindu-se-n cerc, 
deziluzii... 


Cuvintele mele 

pe rând zămislite 
semințe înfipte 

în praguri de cripte... 


* 
Lumii ființa o dau 
prefăcută în 
mii de cuvintel... 


Insămi 
ecoul ispitei 
con de refracție durută... 


x 
Certitudini târzii 
vămi peste rugine 
idoli de tinichea. 

Dimineții 

subsiorii îi mugură 
ceraţi cu fir 

din iedera zânelor. 


x 
Hulubi înfoiați 
răspândiți în eter 
cuvintele-n care 
şi astăzi mai sper 
din ugerul lor 

că voi bea 

lapte sacru... 


* 


Umblu desculță 
prin tandrul văzduh 
încotro? 


* 


Stelele mă dojenesc 
pentru pudica mea 
lumină lăuntrică... 


x 
Mă lepăd de umbre 

aşa cum m-aş lepăda 

de întunericul nepământean 
al urâtului. 

* 


Străjer al pădurilor 
Lyrei 

Scormon un vis 

în somnul palisandrului... 


* 


Mirosind a salcâm 
subsiori de năluci; 
invers plângând 
în ropote limpezi 
cişmele fecunde... 


* 


Pavane, mazurci, cavatine, 
alchimie baroc 
cu miresme divine... 


x 
Pâlpâie-n vid 

celulele trupului meu 
reclădind universul... 


x 
Mă-ncearcă extazul 
răsfrângerii 

în steaua 

cu numele mamei... 

* 


Amintirea 
tiptil pe sub uşă. 
Oficiez ritualul tăcerii. 


* 


La orizont 

un tunel de tăcere. 
Deasupra surăsului 
levitează un înger... 


* 


Lumea din mine 
un pod traversând 
vertical 

criza de moarte. 


* 


Din părul tău izbucnind 
duium de barbare semințe 
încolțind 

în pântecul vieţii. 


* 


După amiaza 
mai bătrân cu o ploaie 
adulmec târziul. 

* 


Adie un vânt şi 
timpul mă mângâie 
vindecătorul. 


* 


Două aripi suntem 
sclipind uimitor 

în bătaia zborului lin 
al aducerii aminte. 


* 


Singurătate: 
gheme de ceață-n amiezi 
duminicale. 


* 


Mă mirui de dor 
împreună cu luna 
călcând peste ape... 


* 


Sfăşiat de nelinişti 
ca dintr-un somn 
de copil 

cobor din cuvinte... 

* 


Niciodată acelaşi 

aşa cum apari 

punând parafa târziului 
peste ce-ar fi putut 

să devină rotund... 


Noaptea 
fără amnar fermecat 
aprind focul sacru. 


* 


La răstignirea sublimului 
plânsum în doi 

printre ghimpi, ghimpi 

şi lujeri de crin. 


x 


Plânsul mărunțit 
în rotunduri arabe 
al secundelor 
dezastre repetate 
ale îngăduinţei? 


x 
Insinuându-se-n irişi 
imperceptibil, angoasa 
elan retezat în duminici. 

* 


Sirenele Craiului Nou 
răscumpără 
echilibrul fragil 

al oglinzii... 


* 


Dincolo de omătul 
gesturilor 

sărutul pe frunte 

al unui fir de tăcere... 
Policandrele unui castan 
înflorindu-mi triumf 

la hotarul duratei 
întemeiere de lacrimă. 


* 

Oficiind tăcerile 

bat câte-un cui 

în fiecare nouă tristeţe. 
Doar blânda Selene 
îmi dă cu evlavie 

un Semn Că exist... 


* 


Pelinul nostalgic 
al făgăduinței: 
bucurie durută. 


32 


Sfacrimi de mir 


* 


C-un braţ de crini 
calci peste spini 
printre străini... 


* 


În sanctuarul de sine 
un singur cuvânt 
rostit cu buze 
străine. 


* 


Propriul har 
poartă-n obroc 
vânt nenoroc... 


* 


Atâtea făpturi 
vechi icoane 
pământului cuminecătură... 


* 


Deget prelins 

peste amintirea sărutului. 
Relieful obrazului 

tatuat de atingere... 


33 


Gezarina Adamescu 


Provocator, 
hohotul singurătăţii 
gustul de sânge 

al pierderii sinelui. 


* 


Înfiorat de propria 
juventute 

arhitect şi constructor 
de fum... 


* 


Stele fierbinți 
diamante 
pe zăpada de flăcări. 


* 


Apoteoză 
Jâşii de purpură 
înfăşură pântecul cerului. 


x 
Vâlvătăile sângelui 
piept vânzolit 
de un înger de veghe... 


Port în colțul gurii 
floare 

şi un înger 

port în pântec 
jumătate sunt fiinţă 
jumătate sunt idee 
nu ştiu altă nevoință 
decât a-mi fi 

însămi — cheie... 

Mă nasc risipesc 

din rărunchii unui cuvânt 
ademenitor 

ca un murmur 

de dragoste... 


x 
Pasărea dimineții 
se scaldă în 
ploaia de miozotis 
a sinelui... 


x 
Răscumpăr peşin 
frunzele murite. 
Foamea pescăruşilor 
o revendic 

acordând încă o şansă 
uitării... 

* 


Murmurul sângelui 
gonind licurici 
peste volutele clipei... 


* 


Vinovate de albul 
murdar, 
ciori — îmbrăcate 
mirese. 


Printre ruine 
albind 

cuvinte vechi 
nefolosite încă... 


* 


Ce cântec balcan 
cu miresme santal 
mă-nfăşură-n somn 
melopeic? 


x 


Acrobat vulnerabil 
execut salturi mortale 
peste trambulina 
cuvântului... 

x 
O suită frivolă de 
mâini 
dans răstignit 
în ventricole... 


x 
Liberă, liberă cazi 
ca-ntr-o fântână 
în veşnicul Azi. 


x 
Viața 
de pe umerii căreia 
aluneci 


în brațe cu aerul... 


* 


În spațiul acestei trăiri 
cuvintele 

corăbii de scoici 

pe suprafața oglinzii... 


* 


Se scurg în derâdere anii. 
Pe cât de puțini sunt amicii 
pe atâta de mulți sunt duşmanii. 

* 


Curg nefiresc 

albă-n dorința de dragoste 
şi mă aflu 

în vis de copil 

tot mai neclară, 

mai tulbure... 


* 
Un inefabil 
dorindu-se atins, 
pipăit, ca un balon 
de săpun 
prins cu mâna... 


* 


Hohotul singurătăţii 
gustul de sânge 
al pierderii sinelui... 


* 


Trupescul delir 
din vârful peniței, 
ştreang sau iubire? 


* 


Treaptă cu treaptă 
cutreier dialectica 
eului-tu. 

* 


Chem lumina mai aproape 
să o nărui peste pleoape 
şi abia abia respir 

când cuvintele prefir... 


* 


Fără soț bulucindu-se 
fulgii duruți ai 
clepsidrei... 


* 


De la mugure până la sâmbur 
nici o durere irosită 
- riduri definitive — 


* 


Persuasivă — 
magia tăcerii 
spațiu subit 

de înstrăinare... 


Derutate de izme 
căprioarele poeziei, 
gesturi (des)făcute a pârg 
provizii din tine însuţi. 

* 


Ce limbă, 

alta decât a neliniştii 
s-ar cuveni descântată 
pentru câtă 

nefolosită fiinţă? 


* 


Suntem matrozi ai 
cuvântului 

subit aureolați 
de-nțelepciunea căderii... 


* 


Fidelitate: 
sălaş consimțit 
pentru vise hoinare. 


La porțile sinelui 
umbra ta 
fără nici o 
aureolă. 
x 
Invăț să mă slujesc 


de propriile 
arderi... 

* 


Oarbe ca un 
ochi străpuns 
întrebări 

fără răspuns... 


* 
Insăşi tăcerea 
înscriindu-ți obrazul, 
câtă risipă! 


* 


Gândurile nu sunt 
altceva 

decât pietre 

în rostogolire... 


Lacrimi: 
inscripții pe piatră 
de suflet... 


O floare 

în chip de sabie 
sacră 

decapitează urâtul. 

* 


Roua de sine 

atât de lesne 
împrumutându-ne 
aerul... 


* 


Starea de har 

ca un aer ne fine 
când pasărea sinelui 
vama va trece... 


A nins dezinvolt. 
In unele suflete, 
Câtă lumină! 


* 


Peste pleoapele nămiezii 
secetă, ninsoare, 
pilduitoare mistere... 


x 
Cu aripi fragile 
cobor peste file 
păbuşită-n abis 
ca pescăruşul ucis, 
de marea, năuca... 


42 


Sfacrimi de mir 


x 
Simplă alegere: 
câte un semn, 
poate acelaşi, 
pradă grimaselor 
din oglindă... 


* 
Vânători iscusiți 
ucid fără preget 
amintiri pe meninge. 


Seminţe de întuneric 
ochii de lup 

hăituit 

ai singurătăţii... 


* 


Nimeni la uşă. 

Doar cuvintele 
executând 

dansuri de pantomimă... 


* 


Os cu os 

ursit Să renasc 
zi de zi 

mă nedumeresc. 

* 


Sufletul meu 
curată enigmă 
între cunoaştere 
şi paradigmă... 


* 


Umblu prin lume 
ca umbra unei idei 
prin sine însăşi... 


Ermitaj 
între mine şi tine 
spaţiu etern de dispută. 


* 


În labirintul acesta verbal 
scrâşnetul dinților 
înăbuşă irepresibil 
cuvântul. 


Viaţa - 
pierdere şi câştig 
în căuşul memoriei... 

* 


Unul lângă altul 
clepsidre străine 
măcinând pe 

cont propriu nisipul... 


* 


Plouă pe valuri. 
Mă miruie 
îngerii serii. 

* 
Poposite în lut 
oasele trecerii 


sigle nevrednice 
fum despletit... 


* 


Un popor de cuvinte 
acoperă strigătul mut 
o nație-ntreagă 

de flori de omăt 
intempestive... 


* 


Pântec rotund 
sâmbure înflorind 
în aproapele... 

* 


Slujesc poezia 
făcând reverenţe 
ca o regină 
desculță şi-n zdrențe... 


x 


Sfarmă surcele 
cuvintele grele. 
Zvårle trecutele 
cuvintele mutele... 


* 


Cuvântul ucis: 
spulber de vis, 
spulber de vis. 


x 
Echilibru fragil: 
anii rămaşi 
în chip de floare 
de sprijin... 


Merg pas oprit 


cu sângele putrezit 
de neiubit... 

Noaptea 
lumina mă vrea 
îmi intră sub piele... 


* 


Subsiorile pleoapelor 
cusute cu linişte 
ispitesc diminețile 
hărăzite nesomnului... 


* 


Aerul dintre miresme 
clipocit de mirări 
la crepuscul... 


* 
Nu rămân 
nici nu plec 
zi de zi 

mă petrec. 


* 


Fir de lumină 

întuneric în ghemotoace. 
Să mă înghită, vorace 
umbra mea stă la 
pândă... 

* 


Te înlăuntri 

luptând cu sinele orb 
robit nesomnului 
vul-ne-ra-bil. 


* 


Subit asudat 
de atâta albire 
suspină un crin. 


* 


Meandre lăuntrice 
vuiet danubian 
dinspre meleaguri 
virane. 


* 


Cuvintele tale 
ca roua pe sufletul meu. 
Ce pace înaltă! 


* 


Dincolo de tăcere 
ne vrem sâmburii 
aceluiaşi fruct... 

* 


Spânzurat de-un ciulin 
plânsul — merinde 
al păsării Lyră... 


* 


Ce muzică mută. 
Mă-nfrupt din cuvânt 
sorbindu-l 

pahar de cucută... 


* 


Blândele mele 
cuvinte, ce muşuroaie 
de oseminte! 


x 
Săbii privirile 
arse de ură; 
iartă cuvintele 
ce te durură... 


* 


Mi s-au împuţinat ochii 
căutând filonul freatic 
într-un fascicol de 
hiperlumină... 

Cine suie 
să atârne 
steaua-n cuie? 


Oricât aş muri 

mă voi naşte 

în acelaşi misterios 
labirint 
rătăcindu-mă. 


x 


Mătasea sidefie a 
unui crin presat 
obrazul păsării 
poemului... 


* 


Ah, cum mai 
miroase 
pielea ta 

a neliniște! 


x 
Sacadată 

echitația tăcerii 
prin imperiul floral 
din Armindeni... 

* 
În dreptul inimii 
încă mai port 
câteva anemone... 


* 


Spulber de vis 
peste umerii tăi 
dezgoliți, 
năluciri... 


* 


Cu un buchet de 
corali 
pețesc nostalgia... 


* 
In acordurile 

liricii festive 

fiecare celulă onirică 
devine ninsoare poetică... 


* 


Cine poate să m-ajute 
să mă caţăr să desferec 
stelele din întuneric?... 

x 
In albia neprihănirii 
aş vrea să devin 
apă sub barcă... 


x 
Numai în vis 
ies din matrice 
plină de grații 
Euridice... 


* 


Ciutura ideii 

scapă din brațele 

noimei 

desferecând anotimpuri... 


* 


Valuri mă poartă-n 
genunchi 

în jocul fecund 
de-a nemuritul... 


* 


Pe când în mine 
urcă presimţirea 

unei gingaşe mâini 
mângâindu-mi 

pe dinlăuntru ființa... 

x 

Aşa cum singur te afli, 
imitând până la amuţire 
cântecul lebedei 

drept unică limbă... 


x 

În ochii copiilor 
contemplu 

vârstele spiritului... 


* 


Cuvintele mă ajung 
din urmă. 
Pălesc tot mai mult. 
Deci exist. 


* 


Un ornic susură minutele 
unui rotund 

început în cunoaştere 

în sfârşit în nedumerire... 


x 
In firidele mării 
tresar meduze şi sepii, 

cercei de scoici 
vulnerabile... 


x 
Tu singur — un pumn 
de ţărână cântătoare, 
foşnet de păsări 
în degete fecunde... 


Dorinţei 

îi mugură sânii 
rotite candori 
pe busuiocul dintre cuvinte... 


* 


Corabie de jar 
ştiu să dispar 
într-un somn 
spre albastru... 


* 


Lumina — ațipind 

prin unghere. 

În estuarul de frig 
amfore de iarbă... 

* 


Mântuite de febră 
pleoapele nămiezii, 

abia desluşindu-se 
printre nacele de ceață... 


* 


Zmeul Cuvânt 
te leagă puternic 
Cu funii celeste... 


* 


În dansul condurilor 
ursitoarele mincinoase 
strecoară lacrimi 
fictive... 


* 


Fiecare celulă onirică 
se desface la infinit 

în cristale somnoroase: 
dansul timidității... 


* 


Sălăşluit în Cuvânt 
miracolul 
ciocăne-n tâmpla 
pământului... 

x 
Răsfrânt în oglinzile 
cerului 

ochiul veghei de taină 
ispita departelui... 


x 
Câţiva fulgi de nisip 
cuibăriți într-un sân 

de copil 

ca nişte veverite obosite 
încep simultan 

să vorbească... 


x 


Aproape de mirare 
cuvintele îmi aduc 
dovezi de nesfârşită 
credință. 


* 


Cuvintele — 

păpuşi animate 
dansând pe gheața 
artificială a lucidității... 

x 


Cum ursit să se nască 
trupul din trup de femeie 
fără Tine aş fi nevoit 
să-mi pierd viaţa 

ca pe o cheie... 


x 


Lume albă 
iarbă de lut 


fibră de lemn 
luminând ca opaițul... 


x 


Cu brațele deschise 
eu torn în forme noi 
mlădițe fără aripi 
copaci fără altoi... 


* 


Poate de aceea visez 
dimineața fluturi enormi 
şi păsări de vară 

cu ciocuri întoarse... 


Primeşte-mă astăzi 
țărână să-ți fiu 

prin ochiul clepsidrei 
zgârcit să alunec... 

x 

In țărâna — aceeaşi 
ca să te cânt deajuns 
mă-mbăt de uitare... 


* 


Din cerul al nouălea 
cad victime — stele. 
În ceramici, înfloresc 
dezinvolt — imortele... 


* 

In oglinda pupilei 
mioape 

întreagă — doar amintirea 
mărului prim... 


x 

De la un pumn de tărână 
iau lecții utile 

de nimicnicie... 


* 


Sub pojghița vie 

a ranei din glas 
sângele neîntinat 
precum prima zăpadă... 

* 


Vis matinal: 
licurici vânzolind 
luna din apă... 


* 


Infuzii lăuntrice, 
crini, lilieci, 
invers plângând 
în ropote limpezi 
cişmele fecunde... 


Timpul — 

deasupra copacilor 
sabie 

gata să fulgere 


* 


Intre vârstă şi trup 
visele — 
cioburi de lună... 


* 


La izbitura fiecărei 
secunde 

prea tânăr într-o carne 
bătrână... 

x 


Cuvintele când le prefir 
îmi creşte în talpă 
un trandafir... 


x 


Iau lecții ikebana 
până mă vindec 
de paloare! 


x 


În alba-mi trecere 
las mărturie 
minuscul semn 
dovadă vie 
atâtor semeni 

a ce însemn... 


x 


Pe pajiştea amiezii 
un acrobat vulnerabil 
cu propriul trup 
oprind caruselul... 


x 


Viclene ciocănituri 
de cuvânt 
în cercevelele minții... 

* 


In cioburi de lut 
intarsii cu vise-n 
durerile facerii. 


Ipostază: 

aşa cum rămâi 
sprijinit de propria-ți 
umbră. 


x 

Căuş de pământ 
mă las 

scrijelat de cuvânt. 


x 

Spaţiu de jind. 

Ferec în mine 

toate neliniştile 

şi evadez din real 

fără să isc consecințe... 


x 

Mâinile mele 

drumeți obosiţi 
aprind licurici 

în lacustre adâncuri... 

* 


Vinovat de tăcere 
Singur, 

ca vinul într-o 
carafă... 


x 
Însăşi tăcerea 
înscriindu-ți obrazul 
câtă risipă! 

Tot mai ades văd 
lucruri cu mintea 

şi văd cuvinte... 


x 
Spiriduşii adâncului 
îngână colinde. 
Mireasma de rodii 
pământul binecuvântă... 


x 
În genunchi 

aştept la răspântii 
imaculată, 

ora descântecului... 

x 


La răscruce de muguri 
iubirea 
rai al uitării de sine... 


x 
In iubire-nfăşoară-mă toată 
cum poart-un ocean 


de auguste ninsori 
o regală fregată... 


* 


Tragem pe rând 

la galera cuvântului. 
Bumerangul poem 
împotriva iubirii 

ne apără. 


x 


Teama subită 
c-ai fi putut 

să nu-mi locuieşti 
acasa din trup... 


* 


Sunt răstignit 

ca un flutur 
împrejurul luminii 
din inima focului... 

* 


Un coridor luminos; 
sălaş într-o lacrimă; 
Un poem 

ca un scrâşnet 

de dinți. 


* 


Nici un deznodământ 
din pricina ninsorii 
nici un dezastru — 


x 
Sprijiniți-vă de o stea 
a cărei murire 

e simplă alegere. 
Restul — 

concluzie de tras 
oiştea singurătăţii... 


* 


O ficțiune cu brațe 
multiple. 

Aura zilei 
deturnându-mi intenţiile. 

* 


Duhul unor cuvinte 
cu o anumită percuție 
- curcubeu de nesațiu — 


* 


E întuneric 

în plină lumină. 

Ninge afară 

cu funigei. 

Prea mult cer câteodată 
pentru umerii mei... 


* 


Mă vezi aparent 
risipindu-mă 

cu toate sperantele mele 
nacele 

de păpădie... 


* 


Rebele ninsori pe meninge 
potcoave 

azvårlite în vânt... 

Când sita stă gata să cearnă 
pământ din pământul 

ce sunt... 

x 


Gesturile noastre — 
posibile mori de cuvânt 
temeiul râvnit 

pentru rotire... 


x 
Să evit, 

să evit de-aş putea 
dublul salt 

în Siberia mea de trezie... 


Și eu 

venind să vă propun 
mirările mele? 

Vând uneori dioptrii 
pentru suflete oarbe! 


x 


Sunt cineva de aproape. 
Dimineaţa mă nasc 
pentru tine 

stea vorbitoare. 


Acum? 

inventez un surâs 
în stare a desfereca 
toate ieșirile. 

* 


Din lemn de sequoia 
inima mea 
descătuşând 
zboruri tinere... 


x 

Timp în sine: 

risipite în lut 

umbrele mă sugrumă... 


x 

Singură, eu 

mă mai nasc 

în pământul lui Dumnezeu 
dăltuită-n granit, 

fruct oprit, 

dintr-un pom 

cu nume de OM. 


* 


Mugşti cu sfială 
coltucul melancoliei. 
Nici o durere irosită, 
riduri definitive... 

x 

Mă nărui pe prund 
trăgându-mi luntrea 
spre mal 

arhipelag iluzoriu.... 


* 


Rareori cineva îmi 
binecuvântă lucrarea 
şi îmi laudă 

mierea sau sarea. 


* 


În adierea mâinilor 
somnoroase 
scufundare piezişă 
alb peste alb 
absolut... 


* 


Mă clatin, alunec pe râs, 
revin vertical, 

înving 

şi sunt învinsă continuu... 


* 


Mi-a devorat ochii — aerul. 
Nu găsesc nicăieri 
prielnic teren de cădere. 
Poate mi-ar fi trebuit 

alt aluat pentru aripi... 

* 


Deasupra surâsului tău 
levitează 
un înger... 


* 


Din această uitare 
voită 

inventez dinastii 
de nimicuri... 


* 


Păstorind sălaşul 
virtuții 

vreau să acopăr 
uruitul fără echivoc 
al singurătăţii... 


* 


Mă nevrednicesc 

cu iubirea de semeni 
modelând-o asemeni 
lutului viu 

din pieptul pustiu. 

x 


Ce desfrâu de angelice 
nimburi 

rânduite în schimburi 
pe frunți 

mistuite de patimi! 


x 

Răsfrângeri: 

Aer împresurat de mirosul 
de neprihănire... 


x 


Fără vedere - ochii 
unui surâs anonim 
fragile aripi 

de întoarcere... 


x 


Pe unde-ar fi trebuit 
să cobor 

urc toboganul. 

Cad în văzduh 

ca-n tristețe... 


* 


Pe umerii cui 

desenez pătimaş 

cu unghii lucide 
păsări de chihlimbar? 

* 


Fideli acestui tulbure mir 
tragem pe rând 

la galera cuvântului. 
Tăcerea, 

deliberat ne îndură... 


* 


Mă silabisesc în 
tăcere. 

Un câine străin 
se opreşte uimit 
să mă amuşine... 


* 


Dăruită candorii 

dulce robie 

vertebră statornică 
într-un ostrov de visare... 


* 


Miraj: leoarcă de sunete 
pe alba podea de lumină 
cu-acelaşi surâs să rămâi 
într-o alt fel de dragoste. 

* 


Nimic rău nu mi se 
poate întâmpla, 
precauțiile inutile 
filigranat — jerseul 
poeziei... 


* 


Prin crucea ninsorii 
toporaşi, violete, 
într-un căuş de sărut... 


* 


Sunt femeia 
cea de copii născătoare 
a focului... 


* 


Cu tălpile goale 

sprijin pământul 

cum şoimii sprijină aerul 
cum sprijină pruncul 
lăuntrul de trup 

cum Zidul se-agaţă 

de iederă 

aşa mă agăţ de ţărână... 

* 


Părtaş cu sine 

de parcă ai adormi 
vinovat 

printre calde ruine. 


* 


Sarea tăcerii: 
dublă-ncercare de plâns 
coborând în sughițuri 
trepte onirice... 


* 


Plânsul mărunțit 
în rotunduri arabe 
al secundelor 
dezastre repetate 
ale îngăduinței? 

x 
Stăpân pe aldine 
am plâns îndoit 
pe movila de timp 
fugărind diotime... 

* 


Miere cu fiere 

orice gest de supunere. 
Cu o mână ucizi 

cu cealaltă mângâi... 


* 


Duhul unor cuvinte 
cu o anumită percuție 
curcubeu de nesațiu? 


* 


Aerul de legătură 
aud cum şuieră 
dintre lacome, 
gurile noastre... 


* 


Cuprinde-mă roată 
uitare,tu, nemaisperată, 
cum o lacrimă 

tandru rănind 

obrazul de fată... 


* 
Zbor oniric: deprind 
iscusința plutirii 
cu aerul din oase şuierând 
tirada veşniciei! 

* 


Smulgere de aripă: 

un cântec de lebădă 
uimirea de sine 

vântuind mori de lacrimi... 


* 


Iminentă iubire 

într-un rai 

al uitării de sine 
îmbrățişându-ne frunțile... 


* 


Mă-mbăt de uitare 
aşteptând să-nfloresc 
chihlimbar 


risipit în ninsoare... 


x 
Dedublare: 

nimicul din mine 
mortal împuşcat 

de gloanțele sufocante 
ale aşteptării... 


* 


Unul altuia 
albă verigă 

sfânt mădular, 
ochi de aproape 
ploaie de har... 


* 


Steaua fiecărui cuvânt 
în căuşul memoriei 
nescrisă poemă... 


x 
Respirând sincopat 
mâna aud 


străbătând un pustiu 
de hârtie... 


x 
Cu picioruşul incert 
în pântecul nopții 
efluvii de somn 
târziu de memorie... 


* 


Şuvițtele fricii 
erori încolţesc 
pe tâmpla grădinii. 

* 


Parafa târziului 
peste tot ce-i rotund. 
Vinovat de uitare, 
incognito, 

praful... 


* 


Minuscule scoici 
migratoare 
corăbii fără catarge... 


x 
În graiul aripilor caut 


locuirea de sine-n 
cuvânt. 


* 


Abia când eu mă supun 
tu începi să deprinzi 
fără greş 

poezia uciderii lente... 


* 


Urmele prelinse ale 
melancoliei 

aburesc bizar 

sub nisipul clepsidrei... 

* 


Corabie de jar, 
ştiu dispărea 
într-un somn 
spre albastru... 


* 


Prin sângele meu 
încă mai trec 
păunii migratori 
ai cuvântului... 


* 


La fel cum un sunet 
izbeşte un zid de cristal 
se sparge un ochi pineal 
după umărul frunții... 


x 


Umblu desculț prin Arcadia 
cu propriul obraz 
mângâind 

trandafirii şi spinii. 


* 


Eu sunt aleasa tăcerii : 
cea dintâi piatră 
a unei piramide mute... 

* 


Când mă frunzăreşte vântul 
sun ca lemnul 
de vioară... 


* 


Până la plete 

în tânărul grâu 

cu rouă nuntind 
dimineața desculță... 


* 


În locul târziului 

S-au cuveni descântate 
câteva ploi 

şi-o nălucă de înger... 


* 


Mereu mă trădează 
ființa din mine. 
Înainte de-a ațipi 
visez un pâlc de copii 
şi apoi adorm 

cu creştetul aplecat 
peste cuțite... 

* 
Signa pământului reavăn 
azima 

grâului tânăr... 


x 
Explozii în căuşul 
memoriei 

mozaic de poeme 
gălăgioase... 


x 
Câtă risipă 

de energie 
pentru a sfărâma 
oasele fricii! 


* 


Din uger de lut 
cuvintele meşteşugite 
curcubeu invadând 
nostalgiile... 


x 
Aripile balansoarului 
atingând infinitul : 
imponderabilă 
devenire de stea... 

x 
Preţul uimirii: 
Câţiva stropi de nisip 
cuibăriţi într-un sân 
de copil 
încep simultan 
să vorbească... 


* 


Tandreţe-n averse, 

mari inundații nostalgice 
dincotro? 

Trena zăpezii — caier 
incendiat de sublim. 


* 


Ademenitoare duminici 
imperiale secunde 
risipite-n mărunte căderi... 


* 


Eşarfe de maci 

blând înfăşoară 
grumajii câmpiei. 

Un cântec de greier 
pământul binecuvântă. 

* 


Aerul dumicat 

în sughițuri. 

Într-o străveche 
fântână 

răsuflarea cuvântului... 


x 


Mereu pe aceleaşi 
albe meleaguri 
sufletul meu reflexiv 
se va întoarce... 


x 


Vacarmul din mine 
clinchetind în auz 
ca un vis retezat. 


x 
Nimeni nu ştie 

câte lacome vulpi 
ascunzi sub veşminte... 


* 


Cu buzunarele doldora 
de suave secrete 
aidoma unor alice 
străbătându-mi 
biografia... 

* 


Zilnic trecând 

o fărâmă din mine 

la timpul trecut 

mă leg tot mai strâns 
de speranță 

cu funia cuvântului... 


* 


Cum vântură aerul 
roata în trecere 
cuvântul învârt 
ca pe o secere... 


* 


Sub voalul de tul 
transpare 

aura însingurării 

piatră albastră de lună... 


x 

În timp ce eu 

mă hrănesc cu jăratic 
din trupul cuvântului 
aerul se rarefiază 

şi în clipa de graţie 

mă prăbuşesc 

într-un ropot de aplauze 
pe masa de vivisecţie... 

* 


Trag semnalul de alarmă 
pentru frica-mi de cenuşă 
deşi mai posed o armă 

nu mai bat 

la nici o uşă... 


* 


Pe când o namilă de vis 
valsează singur pe meninge 
potcoava-mi zboară îndărăt 
şi un dor de ducă 

mă învinge... 


* 


A doua zi după Rusalii 
vom despleti pe rând 
ondine, 

amirosind magnolii, 
dalii, 


iubite-n vara care vine... 


* 


Arhitect de sublim 
printr-un ciob colorat 
Dumnezeu mă priveşte... 

x 

Caii de praf 

ai copilăriei 

se hârjonesc 

prin Arcadia inimii... 


* 


Când simt că nu mai 
sunt eu 

de numele meu 
plănuiesc o desprindere 
e evadare, o (dez)locuire. 


* 


Îmi rememorez viitorul 
aidoma unei gândiri 
profunde 

care insidios se întrupă. 


x 


Efluvii de albă tandrețe 
impromptu 
la o primăvară potrivnică.. 


x 
Părul tău fără timp 
pod luminos 
traversând 

spațiul târziu 
înspre lacustre 
adâncuri... 

Străină de linişte 
privesc absolutul 
prin dioptriile 
inimii... 


* 


Nici un sfârc de lumină 
întuneric 
pe întuneric înghite... 


x 


Gânduri pulsând 
peste gânduri 
vene subit 
întrerupte... 


x 
Neprihănirea 
s-a sprijinit de lumina 
aprinzându-se singură... 


* 


Cine n-a muşcat 
coltucul cuvântului 
nu va şti niciodată 
să-şi sprijine aerul 
de singura stea 
disponibilă... 

* 


Puzderii de stele 
ninsori în oglinzi 
peste lacrima 
gata să cadă! 


* 


Câte răni albe lăsa-vor 
paşii tăi obrintiți 
pe stinghera zăpadă? 


* 


Stare perpetuă: 
înflorind orhidee 
într-un arhipelag iluzoriu... 


* 


De fiecare dată 

altă batistă 

pentru orice cuvânt 
dispărut ca un ac 

prin urechile timpului... 


* 
Spăl ochii şi mâinile 
clipei 
cu sângele meu genuin 
înving 
şi sunt învinsă continuu... 

x 
Nostalgia dintâiei 
iubiri 

caut smerită 

acest imperiu al binelui 
singurul meu. 


* 


Din lemn de santal 
viorile pădurii 
coloană infinită 

a timpului... 


* 


Vânători obosiţi 
culeg cu migală 
trandafiri împuşcaţi — 
un alt fel de murire 

în definitiv. 


x 
Tristeți sfâşiate-n 
oglinzi 

Călcâi furnicat 

de o veche iubire... 


* 


Nu, nu trebuie 
înțeles poetul. 
El trebuie citit 
pe nevăzute... 

Timpul 

devorându-şi secundele 
cum şarpele casei 
propria-i coadă... 


x 
Poem de răspântie: 
într-o clepsidră, 
ciucuri trandafirii 
de secunde... 


* 
La o gură de clopot, 
cântecul orbului 
pipăind veşnicia. 


x 
Poemul urcuşului 


Odă a Bucuriei: 
audiență la viață. 


x 


Starea de fulg 
de care te lepezi, 
inconştient? 
Nici măcar... 

x 
M-aş rupe cu greu 
din şoldul tău roditor 
fericire, 
jinduind spre o liberă 
şi nebănuită alcătuire... 


* 


Incendiară — nemărginirea 
cuvântului : icoana 
iubirii dintâi... 


* 


La Cina de Taină 
ne-nvălmăşim să probăm 
coroana de sârmă-nghimpată. 


x 
Într-un exil posibil 
eşarfa Isadorei 
înconjură tiptil 
floarea de câmp 

a poeziei... 


* 


Fac gesturi binevoitoare 
cu mâna 

fiecărui nimic 

în memoria mea 
continuîndu-mi-te... 

* 


Singurul gând: 
un cui, un cui 

să pironesc 
tâmpla fericirii... 


x 
Tipătul păsării poemului 
în aerul 
linşat de minciună... 


* 


Ca la o vânătoare 

de flori carbonizate 
înghenunchi pe ciulini 
şi în căuşul palmei 
aprinzi focul în crini... 


x 
Cutia de rezonanță 
onirică 
ascute până la țipăt 
glasul păsării poemului... 


* 


Amurgul mi se alipeşte 
de glezne 
ca o pisică străină. 

Mă silabisesc în tăcere 
în timp ce subit 
sinele înfloreşte... 


* 

În preajma înfloririi 

în stare a te şti 

- poem şi numai poem.. 


x 

Hulubi înfoiați 

în haloul Selenei 
frig ondulatoriu 
născând licurici 

în pufoasa răcoare 
a somnului... 


* 


Oasele mâinilor mele 
în cerul pământului 
naşte-vor stele. 


* 


Trupul meu de pământ 
va zămisli 
prunci de cuvânt... 

* 


Literele mele durute 
vor naşte 
lebede mute... 


* 


Lemne uituce 

vor naşte o cruce. 
Orice faptă ori stare 
vor deveni 

pricină de închinare... 


* 


Orice capăt de aţă 
va însemna 
mirosul de viaţă. 
Din bulgări de tină 
va răsări o lumină. 


x 
Anonimă şi fără de chip 
iubirea —mireasă despetelită... 


* 


In azima trupului tău 
singurătatea 
ca un câine la uşă... 

Sufletul 

alb în credință 
şi veşnic zidit 
în neliniște... 


* 


În abisul de linişte 

mâini dansând în zig-zag 
pe grumazul stelar 

al nopții fluide... 


* 


Asemenea lutului viu 
din pieptul târziu, 
duhul lăuntrului 
plăpând panaceu de lumină... 


* 


Uluci umplute cu greieri 
fără lăute: 
amintirea logodnei 
ne frânge în doud... 
x 
Strigătul mut 
dindărătul privirii 
cristal călător 
în regatul târziului... 


94 


Sfacrimi de mir 


x 
Ospătț cu aripi împrumutate 
acest cântec sublim 

îngânat de mâinile 

copiilor surdo-muţi 

- strigăt solemn 

de lebădă pitică — 


* 


Sufletul meu 
exersat îndelung 
zvâcnet în Sus... 


* 


Joc de ambianțe; 
teama frivolă 

că nu m-aş mai putea 
recunoaştein nimeni... 


* 


Descătuşată de trup 
mă scald 

în baia de lut 

a pământului... 


x 
Lut flămând 

în feeria luminii 
lăuntrice... 

* 


Mi se revarsă în trup 

tot prezentul: 

mulaj echivoc de materie 
în care nu mai sălăşluie 
nimeni... 


x 
Copilăria mângâiată de 
duhul ocrotitor 

al lăuntrului... 


* 


Ce muşuroaie de 
oseminte! 

Să mă desprind 
Nu mai pot, ah! 
de cuvinte|... 

Z ăpadă în flăcări 


- poeme de cumpănă - 


Gezarina Adamescu 

Motto: 


“Vezi tu, Joliot, dragostea cântărește 
mai greu decât ura — și palma ne flămânzește 
de strângerea unei mâini, încât ar strânge și 
palma dușmanului nostru.” 

(ANNIS RITSOS) 

Motto II: 


“Mi se zbate în piept sufletul de 
durerea de a fi trăit.” 


(TERESA MARIA MORIGLIONI -DRĂGAN) 


“Si când miloase 
degetele uitării 

vor fi închis această rană 
atunci, iubite, 

pacea nimicului 

îmi va fi muzica mută 
a zilelor fără rost. 
Pacea atât de dorită 

şi de temută 

în care tu nu-mi vei 
mai face nici un rău.” 


(TERESA MARIA MORIGLIONI-DRĂGAN) 

Fulg arzător 


Nu sunt 

decăt un fulg 

ce s-a îndrăgostit 
subit 

de o flacără... 


Loveless 


Înţelepciunea 
târzie de după — 
fie, 

pierdutul... 


Vampirism 


Mă-mbrăţişează 
un cuvânt 

ca o eşarfă 

de purpură 
pândindu-mi 
viclean, 
jugulara... 

Lauri 


Ce şirag de cuvinte 
himerice 

ținând loc de cununi 
pe frunţi năduşite 
de patimi angelice! 


Inside 


Departele mă sugrumă. 
Niciundele 

se năpusteşte în ceafa mea 
ca o ceată de lupi 

hămesiţi, 

nicicândul mă strigă 

pe numele de fecioară... 


Acest poem 


Doar Selene 

se atârnă de gâtul 
acestui poem 

numai bun 

de făcut semnul crucii 
pe pernă... 

Biciuit de sărutul 


O floare de cactus 

în Zori s-a deschis 

pe acest palid obraz 
biciuit toată noaptea 
de sărutul gingaș, 
ademenitor, 

al minciunii... 


Pe când... 


Cum te-apropii 
demon blând 

de privirea mea 

pe când 

cad toţi îngerii-n abis 
izgoniți 

din Paradis... 


Printre degete 


Îmi lipesc urechea 
de o rană 

şi ascult 

cum printre degete 
îmi scapă 

iubirea... 

De nicăieri 


Ascult tăcerea 

dintre gânduri 

şi bat ferestrele 

în scânduri 

la marginea acestei seri 
în care vin 

de nicăieri, 

mergând spre sensuri 
mai profunde 

din pretutindeni 

în niciunde... 


Ca o regină 


Lumină, tu, 
singura singurătate 
peste care 

mă Simt 

ca o regină... 


Aproape departe 


Ce de Sierre 
în cea mai îndepărtată 
apropiere! 


Și cât de înstrăinate 
nevade 

îmi risipesc sufletul 
în monade! 

Neliniști și umbre 


Privesc 

cum umbrele-mi 
împlântă 
neliniști în 
privirea frântă... 


Pur și simplu 


Când lacrimile 
mi se usucă 
hohotesc 

pur şi simplu 
cu mâinile... 


Cum risipește florarul 


Mă risipesc 

vouă, 

cum risipeşte florarul 
divin 

seminţe de har, 

peste, reavăn, 
pământul... 

În propria-mi fire 


Dincolo de nesfărşitul 
abis 

stau Zgribulită 

în propria-mi fire 

şi Simt, 

împrejurul meu 
revărsându-se, 

apa fierbinte şi sfântă 
pe care am alunecat 
la venire... 


Amurg 


În universul finit 
fâşii de purpură 
în apoteoză. 


Lumina 

lipeşte cu venerație 
paiete 

pe marmura cerului... 

Stele fierbinți 


Viscol de stele 
fierbinţi 

căzând pe zăpada 
în flăcări... 


Aș vrea 


să fiu 

trunchiul umil 

pe care lemnarul 

aşchie cu aşchie, 

să-l cioplească-ndelung, 
până va deveni 

crucea de jertfă 

a milei... 


Crepuscul de veac 


În magia acestui 
crepuscul de veac 
într-un imens sanctuar 
oficiez cu gesturi 
smerite, 

cultul solitudinii... 

Fără tine 


Un pian alb 

pe o plajă-n amurg, 
parfumul disperat 
al absenței. 
Cuvintele mele, 
stinghere, 

ca un ecou 
reflectat în steaua 
cu numele mamei... 


În aceeași clepsidră 


Doar aerul 

trece frontiera subţire 
de la mine la tine 
găsindu-ne ursuzi 

şi străini 

şi totuşi închişi 

în aceeaşi 

devoratoare clepsidră... 

Eşti 


un om oarecare 
dintr-un lung şir 

de străini 

pe care-i port 

cu tandrețe sub piele 
şi care se hrănesc 
hulpavi, 

din celulele mele... 


Melancolii funciare 


Paiete 

strălucesc orbitor 
pe Statuia mea 
tutelară 

în timp ce 
melancolii funciare 
mă Surpă... 

Spaţiu de jind 


Pironită-n deşertul 
de lume, 

în Staţii târzii 

de metrou, 
neliniştea mea 
căutând, 

măcar de-un cuvânt, 
să se sprijine... 


Fără tine 


nici unui lucru 
nu-i aflu măsura; 
Tu — începutul 

şi tot tu — sfârşitul 
a toată făptura... 

Altminteri 


Mă-ncare de nimicuri 
sub ochii iscoditori 
rotindu-se uliu 

deasupra cuvântului meu 
izvorât dintr-o 
irepresibilă nevoinţă. 
Altminteri, 

mă strădui să dau 

alt chip 

întunericului... 


Niciodată aceeași 


Răsfoi anotimpuri 

pe un nisip mişcător. 

Aşa mă nasc-risipesc 
pretutindeni 

şi nu prididesc 

să respir 

aerul crud 

din rărunchii unui cuvânt, 
ademenitor, 

ca un murmur de dragoste... 

Atâtea făpturi 


cuviincios alintate 
viscolite de patimi 

şi spleen 

sălăşluiesc în 
făptura-ți, 

agonisind vechi icoane, 
pământului 
Cuminecătură... 


Nicio aureolă 


La porțile 

sinelui — nesigură — 
umbra ta 

fără nicio 

aureolă... 


Impromptu 


Fantomatice fluvii 
de albă tandreţe 
născocesc 

graiul intim 
impromptu 

la o primăvară 
atât de potrivnică... 

Așa cum apari 


nu-mi semeni deloc 
deşi ani întregi 
te-am tot confundat 
cu imaginea mea 
nepereche 

oglindită în steaua 
Alcor 

ca o apă vremelnică 
în care un orb 

îşi limpezeşte 
orbitele... 


Intenţii la vedere 


Ai putea să lipseşti 

zile nenumărate. 

Masa tot îmbelşugată 
rămâne-va, 

lângă obrazul golit — ochiul- 
tot veghe; 

umbrele ascunse după 

albe perdele, 

gândul trimis tot la 
potrivnice iele. 

Ai putea, princiar, să dispari 
ca un fluture 

în estuarul de linişte. 

Și în frigul din vid 

ai putea să cobori 

cu picioare desculțe. 

Pune-ţi intenţiile la vedere: 
cândva, şi pe mine, zâmbind, 

ai putea să mă işti, din cuvinte... 


Fiindul și durutul 


Pune-mi, Doamne, o hlamidă 
din scaieți şi pălămidă 

iar pe cap în loc de crini 

o cunună de ciulini. 


Cu o lance vino drept 

şi străpunge-mă în piept. 
Când mi-s gândurile valma 
bate-mi cuiul sfânt în palma. 
Palma care te trădează 

şi îmi ține mintea trează. 
Care-mi ține proaspăt lutul 
cu fiindul şi durutul. 


Pune-mi Sufletul în frâie 
sau striveşte-l sub călcâie... 

Nimb 


Bântuie sori 
printr-un ocean 
de ninsori. 
Câmpul 

ce alb e 

de stele în salbe. 
Ce de fiori! 
Soare, mă dori. 


Pasărea sinelui 


Starea de har 

ca un aer ne ține. 

Cu aripi fragile 
cobor peste file 
prefăcându-mă-n rouă 
la lacrime — două — 
de sub uluca 

din care cucul şi cuca 
seprăbuşesc în abis 
ca pescăruşul ucis, 
de marea, năuca... 

Vâltorile vârstei 


Mă sprijin de aer. 
Vâltorile vârstei 
mă aruncă-napoi 
în carnea, 

albă cândva, 

a cuvântului... 


Barbarii 


Vin barbarii, 

spune Kavafis, 

iată-i că vin, 

ca din senin. 

Să-i aşteptăm 

cu pâine şi sare. 

Să-i întâmpinăm la fruntarii 
pe metereze, 

cu potire cu vin, 

poate c-or să ne elibereze 
de veacul acesta meschin... 


Fecunditate 


Înfioraţi de o 
stranie intimitate, 
sâni podidiți 

de dumnezeire... 

Câţi văd? 


În cenuşa de-o clipă 
a patimei, 

câți văd iubirea 

pe dinafară 

şi câți, 

spaimele 

ce în secret 

o sugrumă?... 


Așa cum se deschide 
un crin 


Mă îmbrac în tine 
pierdută în nenumărate 
şiraguri de accesorii. 
Cămaşa care îmi eşti, 
pe pielea mea 

înfloreşte timid 

aşa cum se deschide 

un crin 

sub nările flămânde 

ale mirositorilor tineri... 

Adoraţie fără cuvinte 


Zarva tăcută 

a pleoapelor 

în vie grăire... 
Murmurul sângelui 
dezlănțuit 

gonind licurici 

peste volutele clipei... 


Devenire 


Iată-mă, în sfârşit, 

gata să-mi deschid braţele 
acolo unde voi întâlni 
eul-tu într-o logodnă 
perpetuă. 

Cum altfel 

aş putea răspunde 
numelui i — re — al 

cu care m-ai chemat 

de la naşterea sinelui? 


118 


Sfacrimi de mir 


Această mamă 


Iubirea, 

fugită cu un străin, 

ca o mamă 

necunoscută 

după care tânjeşte orfanul, 
părăsit în scuarul central 
sau pe treptele unei 
biserici, 

căutând-o febril 

în toate femeile lumii... 


Cuvânt vulnerabil 


Nefericirea acesta 
este blânda mea 
siameză. 

Pe gura ei veştejită 
podideşte brusc 
sângele unui 
cuvânt vulnerabil 
ca un bolnav 

de ftizie... 

Precum mirii 


La ceasul plății să vii 
spre marile Eleusii 

ca şi Eleazar 

să mă conduci la altar. 
Să fim precum mirii 
legaţi cu pâinea de har 
a iubirii... 

Să mă întorci din pustiu 
şi să mă învii 

să începem festinul 
până s-or sfârşi 
pâinea şi vinul... 


Neliniștea dintre 


Pelerini 

la poarta mileniului 
împărțim egal 
neliniştea dintre 
înaltul ceresc 

şi adâncul 
pământului... 

Mâinile mele 


In toi de îngheț 
mâinile mele 
înmuguresc 


fără lege... 
Stele lăuntrice 


Cu braţe încrucişate 
mă prind 

zorii jilavi 

de firave stele 
lăuntrice... 


Schiţă-n creion 


Peste pragul ferestrei 

îmi trec propria viață 
dând pomană 

cuvintele mele jertfelnice 
străinilor de pe drum 
care, 

în chipul cel mai vădit, 

le calcă sub cizmele 
veacului... 

Cu un deget 


Aştept clipa când 
doar cu un deget 
voi putea să strivesc 
cuibul vânzolit 

de gângănii 

al fricii... 


Împotriva iubirii 


Mă răzvrătesc 
subit şi mor 
înaintea rostirii 
unui descântec 
împotriva iubirii... 


Aici 


Doar aerul 
consistent 

mai ține ecranul 
transparent 
dintre sine 

Şi sine... 

Văd creștetul 


Legat cu lanțul 
libertății 

văd creştetul tău 
luminat de o 
aură neagră... 


Râu în alunecare 


În auzul orbit 

de neliniște 

întunericul 

lua forma de râu 

în alunecare. 

Din firidele lui 
rămăşița de vis 

era azvârlită în zori 

în sălbăticia culorilor... 

Sigla inimii 


Pe coridoarele zilei 
vertijul cuvintelor 
dansând după 
spasme telurice. 
Spectrul îşi schimbă 
paleta după 

rugul amurgului 

în timp ce sigla inimii 
pâlpâie 

din ce în ce mai arar 
pe retină... 


Singurătatea poetului 


Prea mulți ereți 
pândesc pasărea 
colibri. 

Prea mulți ani 

într-o singură vară. 
Prea multe nopți 

de iubire 

într-o singură seară. 
Halou reflexiv — 
singurătatea poetului 
suspendată de-un fir 
care încă suportă, 
încă suportă... 

Lecţii de liniște 


Ecoul picăturii de 
linişte 

în apele mele lăuntrice. 
Fără omisiuni 

scot la iveală 

din magazinul cu 
feronerii, 

colecția de ticuri 
absurde, 

în aşteptarea 
ilustrului anonim 
alături de care să iau 
lecții de linişte... 


Aerul de respirare 


Hai să plângem împreună 
că destul am râs tăcut; 
haide să lătrăm la lună 
precum câinele bătut. 


Aruncați un braț de crini 

peste pegaşi la cotigă 

ce-i nevoie de blajini 

când doar cei nedrepţi câştigă? 

Până nu se inserează 
haideţi să pornim călare, 
căci atunci se-mpuţinează 
aerul de respirare... 


Să mă-nalț 


Cât aş vrea 

să mă sui, 

să privesc 

înspre chipul tău 
din urmă 

ca spre chipul tău 
dintâi! 


Pace înaltă 


Adâncul de sus 
se întredeschide 
şi în pacea înaltă 
cuvintele cad 

pe sufletul meu 
ca roua 

de primăvară... 

Lăsaţi-mă singură 


O suită frivolă 

de mâini 

într-un dans răstignit 
în ventricole. 


Trupuri stinghere 
se-nvârt 

în jurul lor însele 
ca nişte tăcute 
reproşuri... 


Zăpadă în flăcări 


Cu o năframă de sânge 
la încheieturi, 

paşii tăi desculți 
scrijelă ca un diamant 
pospaiul pământului... 


Contra curentului 


La galere, 

ca un sclav, 

tragi cu sufletul 
firav, 

luntrea unui veac 
bolnav... 

Travesti 


În ploaia imperială 
travestită într-o 
cicatrice adâncă 
mă silesc să dau în 
vileag 

surâsul nesăbuit 

şi binevoitor al 
călăului... 


Design 


Simple halouri 
sub formă de albe 
zerouri 

şi linii în formă 
de cruce 

ale unor clipe 
năuce... 

Nu știu 


Cine a vătămat 

arborii seculari? 

Cine, apele curgătoare? 

Cine vrea să pună stavili 

culorii, 

să taie din rădăcină 

coama ninsorii? 

Cine în nori bate ţinte, 

trage pe roate cuvinte? 

Cine-mi vatămă cântul 

cu nepăsarea, 

jefuindu-l de aerul 

păsării 

şi ucigându-i splendoarea? 
Fericit fără pricină 

aşa cum te afli 

încercând să acoperi 


izvorul zilei 
cu palma... 

Mers pe foc 


Mers cu tălpile 


pe foc 
ca să uiţi de noroc. 


Floare de colţ 


Mă devoră 
iubirea 
această floare 
de colț — 
carnivoră! 


Spaimă atavică 


A trăi 
fără Tine. 
Ca spaimă 
atavică! 


În timp ce 


Iubite-n timp 
ce te aştept 
îmi arde 
Dumnezeu 
în piept... 

Cât mai departe 


De-o viață-ntreagă 
te aştept, 
răstoarnă-mi 
piatra de pe piept. 
Cât mai departe 
în pustiu, 

într-un târziu 

să pot Să-nviu... 


Într-o chilie 


Îmi lepăd 
dragostea fierbinte 
într-o chilie 

de cuvinte... 


Pe umerii mei 


Se prăvălesc 
pe umerii mei 
cerul şi marea, 
iubite, 

în timp ce mă 
agresezi 

cu uitarea... 

Cad victimă 


Pălesc 

în plină splendoare 
victimă a unei 
mile 
neindurătoare... 


În toi de iubire 


De neabătut 

în toi de iubire 
tresare 

această blândă şi 
fără întoarcere 
renunțare... 


In se 


Din cărări 

abrupte şi line 

e drumul 

care coboară şi suie 
în mine. 

Nu vreau decât 


Nu vreau decât 
să-mi odihnesc 
fruntea 

pe genunchii 
acestei zile... 


Desfid 


această dragoste 
derutantă 

ca o pavană 
pentru infantă... 


x 


Te privesc. 
Unde-mi sunt 
ochii? 


Umilința trufiei 


Cad pradă 
reveriei 

în timp ce mă 
copleşeşte 
umilința trufiei... 

Această clipă 


Sovăitoare, 
durută, 

această clipă 
ce se refuză a fi 
aşternută... 


La capătul 


La capătul liniei 

vieţii 

să mă aşez cu obrazul 
trudit, 

pe propriile mele 
cuvinte... 


Năluciri 


Bulgări de vis 

în priviri. 

Chemi anume 

pe unic — iubitul — 
care-ţi deschide o lume, 
spulber de vis 

peste umerii tăi 
dezgoliți, 

năluciri... 

Rugă 


Eşti Doamne 


Prezent în mine, 
pururi, fireşte, 
şi râvna de Tine 
mă mistuieşte! 


Excelsior 


Aşa mă nasc 


murind mereu 
cu cât străbat 


sufletului meu... 

Euharistie 


Când spinii 
fruntea-ţi înnimbă 
trupul şi sângele 
încă-ți mai simt, 
Doamne, 

pe limbă... 


Maternitate 


Te-am zămislit 

dintr-un cuvânt, 

cât o lacrimă. 

Cu apa milei 

am spălat şi-am clătit 
pragul zilei. 

Te-am înfăşat în 

vălul de plâns 

ca-ntr-o crismă. 

În leagăn ţi-am aşternut 
busuioc şi izmă. 

Te-am scăldat în 
străvezimea de cer 
până când creştetul tău 
a dobândit aura 
eternității... 

Isus 


Până să te naşti, 
în fine, 

cât ai aşteptat, 
în mine! 


Pământ de cuvânt 


Iată ce sunt: 

pământ de cuvânt, 
argilă umilă 

bună de plămădit, 
pământ înflorit. 
Pământ de sub tălpi 
călcat cu nemilă, 
Pământ dintre dinți 
din care scrâşnesc 
aşchii de sfinți. 
Pământ de ninsoare, 
pământul cel sfânt, 
pământul ce doare, 
subit devenit 
pământul de floare, 
pământ peste creştet 
pământ de mormânt... 

Dansul mâinilor libere 


Mă bucur plângând 
în mii de cuvinte 
înălțate-n văzduh 
ca un dans nesfârşit 
al mâinilor libere... 


Cât doar o fărâmă 


Pe o pagină 
neagră 

un poem — 

cât doar o fărâmă 
de viaţă, 
recitându-se 
Singur. 


Spleen 


Un păianjen 
inofensiv 
îmi locuieşte 
lăuntrul. 
Frica mea 
naşte pui vii 
şi-i devoră 
cu luciditate 
şi silă... 

Lumina din sânge 


Ruină de noapte. 

Alunec în 

giulgiul de somn 

ca-n Ziua dintâi — genuina — 
cu lyra-n oblânc 

aşteptând 

să-mi devoreze ochii 

lumina din sânge, 

umilă, 

pe curmezişul de filă... 


Deasupra apei 


Decupate-n ether 
schije de sunet 
levitând 
deasupra unei 
ape letargice... 

Suflet reflexiv 


Purtam rozariul la gât 

şi aveam vârsta christică. 
Mă ascundeam de oameni 
într-un pustiu de hârtie 

şi deveneam invizibilă 
lăsând în urmă 

haloul albastru 

de solitudine. 

Absența mea 

aproape că nu tulbura 

pe nimeni 

preocupat cum era fiecare, 
să-şi împartă 

false, victoriile. 

Sufletul meu reflexiv, 

ieşit din somnul pământului, 
îşi cerea în cele din urmă, 
dreptul de a se întoarce 
pe aceleaşi, halucinante, 
prezente meleaguri... 

Singura cale 


Cineva era acuzat 

de înaltă trădare. 

Un altul declara 

greva foamei 

pe muchia colii de scris. 
Eroii fortau uşi deschise 
şi printre voci şi 

priviri vehemente, 
poezia, ca o femeie 

în zori, părăsită, 

cu orbul nesațiu al 
veşnic flămândului, 
rostea singură 

un pios Lacrymosa 
iubirii târzii 

declarată defunctă 

în noaptea dintre milenii... 


Când mângâi 


Gena sinelui meu 

mă divulgă întotdeauna 
când mângâi cu trupul 
de iele încins, 

marea, nebuna... 

Crucea de cuvânt 


Sub o cruce părăsită 

de la mii şi mii de leghe 
se zăreşte 

un opaiț stând de veghe 
c-o lumină-abia mijită. 
Crucea mea 

cioplită-n trunchi 
şi-mplântată în rărunchi, 
clătinându-se în vânt, 
cruce-nfiptă în cuvânt... 


Guașă 


Păsări crude 

aidoma unor martori 
ai unei teribile crime, 
cu țipătul lor ascuţit 
asediază culorile 
toamnei... 

Spre Empireu 


E multă vreme de când 
n-am mai privit cu 

irişii tăi, orizontul. 

Nu mai mângâi demult 
obraji de mătase 

cu degetele tale sfioase. 

Cu tălpile tale 

nu mai păşesc 

de multă vreme, agale. 
Nu-ţi mai vorbesc 

gângurit, cu petale. 

Din mileniul doi 

nu mai facem nimic amândoi. 
Suntem doar tu şi eu 

două fiinţe alergând separat 
şi trăgându-şi sufletul greu 
spre Empireu... 


Ritual 


Luminiţa 

de sub cruce 

îmi aduce permanent 
stropi de lacrimi 

în Advent. 

Solilocviu 


Îngerii serii 

mă cheamă — oaspete 
în propria casă, 

la un tăcut 
solilocviu... 


Aer utopic 


Mă nemişca 
ochiul ciclopic 
privindu-mi 
surâsu-mpietrit 
într-un aer 
utopic... 


Rozariu 


Mătănii — 

fructe de har 
şi lumină 

rodindu-ţi 

în inimă... 

Spaţiu nedefinit 


Cum să străpung 
cu cercul de foc 
al iluziei 

acest infinit 
dintre două 
cuvinte? 


Fără ca tu 


Stele se nasc 

şi se sting 

rostuite întocmai. 

Tu nu faci decât 

să le răvăşeşti 
capricioşii zulufi 
sperând într-o 
vecinătate agreabilă. 
Desigur, 

lumea există, 

fără ca tu s-o alcătui... 

Spleen 


Mă tot coase, mă descoase 
sufletul uscat pe oase 


şi mă fac ades să sufăr 
toate florile din nufăr. 


Tot ce-n jurul meu iubesc 
carnea, sângele-mi rănesc. 

Răspântii de sine 


- anotimpuri sufleteşti - 


Gezarina Adamescu 


Motto I: 
“Nu pleca 
rămâi cu mine 
Căci vreau să fiu singur, 
singur, 
absolut singur” 


-JAROSLAW IWASKYIEWICS- 


Motto II: 
“Din această poezie 
îmi rămâne 
acel nimic 
de o nesfârșită taină”. 


-GIUSEPPE UNGARETTI- 

Destin 


Născută aici 
pe pământ 
lacomă de cer 
sunt! 


Ca dintr-un somn 


Sfăşiată de linişti 
ca dintr-un somn 
de copil 

cobor din cuvinte! 


Sete 


Strivesc sub picioare 
pământul cu jind 

şi cerul în braţe 

aş vrea 

să-l cuprind! 

Miracol incert 


Mesaje de dor 

îți strig în abis 

strivind între gene 

roua de prin cuiburi târzii 
şi vorbele se ramifică 
precum crengile unui 
arbor pitic 

ezitând să-ți pătrundă 
lăuntrul 

un strop de miracol incert. 


Jurnal de credință 


Mă luminează 

doar candela hostiei 
şi rubinul din sânge 
scurs lângă cruce. 


Vie de viaţă — 

sunt doar o femeie 
murind neîncetat 

în cuvântul incandescent 
care vă tămăduieşte... 

Alb uimit 


Un imperiu de milă 
pentru iubitul meu 
orb, 

iubitul meu orb 

ca un strigăt 
înăbuşit de lopeți 
de țărână... 


Vești despre tine 


Degetele mele 

mi te-au memorat, 

îmi aduc ele însele 

veşti despre tine. 

Știu singure drumul 

până la uşile tale închise 
dar nu ciocănesc niciodată 
iar când toate în jur 

îmi Spun să renunţ 

eu încep de la degete 

o nouă poemă de dragoste! 

Nescrisă poemă 


Câteva mici simptome 

de tulbure graţie. 

Spasmul de indiferenţă 
urcând precum seva la fruct. 
Procesiuni de neliniști 

- pasageri clandestini - 
deviind traiectorii. 

Steaua fiecărui cuvânt 
căzător din cuiul memoriei 
oacheşi magneți atrăgând-o 
ca pe un trup de fecioară, 
nescrisă poemă... 


Doamne, mă doare 


Vândut pe-un sărut 
mincinos. 
Doamne, mă doare 


sufletul 
până la os! 


Dor 


Să mă arunc în 
prăpastia grea, 
fără de margini, 
Inima Tal... 

O mănăstire 


La temelie 

cu Duh de Iubire 
durează-mi 

în suflet 

o mânăstire... 


Abia când Selene 


Un ochi blând 
alături de unul necruţător 
şi sagace — 
amândoi ai iubitului 
orb de îndelungă absenţă 
şi eu izbucnind neaşteptat 
ca un incendiu 
devastând inimă, nervi, 
câmpul minat al viscerelor 
şi stingându-se singur, 

abia când Selene, 
- palid încercănată - 
ca o femeie în zori, părăsită, 
se aruncă subit 
sub roțile Carului Mare... 


153 


Gezarina -Xldamescu 


Spleen 


Ce lesne, ce lesne orbesc 
semizeii trufaşi 
încercând să despoaie 
lumina 

de păsări şi fluturi! 
Printre spasme lascive 

o floare — 

în chip de sabie sacră 
decapitează urâtul... 


Creion 


Reflectate în lemn 

de santal 

degetele pădurii 

- haos iubirilor mute - 


Eşti 


tot mai gelos 

pe împrejurimi, 

tot mai puțin înțelept, 
şi mai vinovat 

de câte 

nu fi se întâmplă... 

Cosmos vegetal 


Aidoma păsării ruinelor 
survolez peste țigle 

şi Stufărişuri 

spre vechi locuinţe 
palustre. 

În spaţiul acesta 

de un verde vital 

zidită de vie - 

liniştea mea migratoare - 
îmi Surpă latent 
edificiul... 


Ca un poem rătăcit 


Acest adevăr 
frumos ca un 

poem rătăcit 

într-o imensitate 

de cuvinte deşarte... 

Stele ale târziului 


Nu căuta 

în măduva luminii 
praf de rugină. 
Lasă altora dreptul 
să numere pe sărite 
cuvintele nescrise 
stele ale târziului 
tresărind 

în fața nevăzătoarei 
oglinde... 


Duh sfânt 


Infuziunile Duhului, 
icoane migratoare, 


flori suave de haruri 
înflorind pe hostia inimii, 


suspendate de-o scară, 

pe care coboară şi suie lumina 
la jumătatea drumului 

dintre om şi divinitate... 


156 


Sfacrimi de mir 


Muzica inimii 


Ce sunete 

profunde şi grele 
sepreling 

din muzica inimii mele! 


Cerul pe dinlăuntru 


Dă-mi Doamne, privire 
cu care să văd 

cerul pe dinlăuntru. 
Izvodit din înalturi 
oglindă fidelă, 

apă curăţitoare de foc 

să devin, 

ochi de absolută lumină... 


Pe neobservate 


Cântecul meu? 
Jertfă vie 
rubinul prelins 
pe neobservate 
peste mustul 
zăpezii... 

Părtașă cu sine 


de parcă aş adormi 
vinovată 

printre calde ruine; 
Altfel cum aş putea 
dovedi 

că am plâns îndoit 
pe movila de timp 
fugărind diotime? 


Vârstele spiritului 


Înaintez spre zenit 

în timp ce vârstele 
spiritului 

îmi devastează 
sângele spânzurat 

pe creasta nadirului... 


Singurătate 


Aer răsfrânt 

în acordurile unei 
sonate de Liszt. 
Tandre surâsuri 
pe care nu le mai 
Cumpără nimeni... 

Veac bolnav 


Lipindu-şi pe chip 

un surâs de hârtie 

oamenii au încetat demult 
să se mire, 

îşi aleg stele de jucărie, 
sori traşi de sfori, 

lune despletite, nebune, 

şi nu mai văd 

cum se apropie ca un taifun 
străinătatea cea de dincolo 
de privire... 


Compromis 


Vă provoc 

detaşându-mă vădit 

de voi, dragilor, 

iubiților mei 

cunoscuți şi străini, 

în numele copleşitoarei 

iubiri 

care m-ar putea face pe veci, 
slujitoarea voastră 
smerită... 

Diamant de rouă 


Surâsul tău 

ca un diamant 
de rouă 

pe fruntea 
înmiresmată 

a sinelui... 


Acrobat pe aer 


Câte cuvinte-mi 
trebuiesc să acopăr 
lacome guri 

şi aerul 

neprihănit 

să-l spânzur 

de încheieturi? 


Azur 


Cotropit de 
înalt — 
pământul 
cade-n picaj 
pe un crâmpei 
de albastru... 

Acum și de-a pururi 


Stană de piatră 
în spațiul primordial 
aştept cu înfiorare 
din pământul reavăn 

de suflet 
să se işte — ca din nimic 
ființa din bobul de grâu 
în stare să mă perpetueze 
acum şi de-a pururi... 


Instantaneu 


Zidită de vie 

într-una dintre acele 
tristeți vegetale 

cu ochi schimbători 

ca agatul. 

În liniştea migratoare 
îmi iau un răgaz 

să-mi enumăr erorile. 
Declar război cuvintelor 
pentru O vreme 

şi mă aflu la mine acasă 
- oaspete - 

împreună cu îngerii serii 
aşteptând cu evlavie 


161 


Gezarina -Xldamescu 


să izbucnească prin zidurile oarbe, 
la răspântia a două silabe 

ca un mugur imponderabil, 

otrava de malachit 

a singurătăţii... 


Crai nou 


În semn de izbândă 
sabia noului crai 
picurându-ți în vene, 
târziul... 


Vis cu iele 


Iz de calmă înviere 

se petrec în şoaptă anii, 
invocaţii austere 

se revarsă din pisanii. 


Noaptea umple cu ozon 
os cu os fesut sub piele 
şi-n mişcări de rigaudon 
te încing viclene iele. 


Umbre stau şi umbre joacă 
după flăcări despletite 
solitar ecou de toacă 

pare viscol de cuțite. 

Şi-n genunea-nchipuirii 
stele reci — în caldă — palma 
dau miracolul trezirii 
privegheat de Mater Alma. 


O devenire 


Flămândă, însetată să înot 

prin mările mirabile de vise. 

Să jinduiesc la crucea de lumină 
ispitele să le prefac în ţăndări. 
Iubirea, colierul ei de foc 

în pletele-mi uscate să-mi aprindă 
când trupul-rug va-ncepe să se stingă. 
Estimp, Să mă ilumineze blând 

în verde transcendent, 

Rozariul Poeziei... 


Doar mâinile 


Cuvinte, 

agonizând anevoie... 
Lucruri mai vii 

decât fiinţele. 

Doar mâinile țintuite 
în oglinzi mişcătoare, 
împletesc de zor 
cămaşa fără cusătură 
a inimii... 

Singurătate 


Halucinante clipe de trecut 
când orice început 

era durut 

verigă dintr-un lanț 

ros de rugini 
singurătate-nfăşurată-n 
crini... 


Ca pe o petardă 


Inventează-mi 

o stea din cuvinte 
s-0 arunc 

ca pe o petardă 
în obrazul, 
frumos ca o sferă, 
al universului... 


Fiesta 


Gânduri puzderii: 

capete sumbre de monştri. 
Durerea 

tropăie sacadat în saboţi 
urmând nesilită 

până la capăt 

Muntele Căpățânii. 

Cu lumina pascală în suflet 
înalt imnuri de 

glorie searbădă morţii 

în această noapte 

de sărbătoare 

severă şi crudă... 


Aluatul bun 


Din mila Ta 

divină 

statornică-n iubit, 

eu însămi sunt aluatul 
cel bun de plămădit... 


Doamne! 


Inima Ta 

despic-o în două 
şi pune-mi în piept 
o inimă nouă! 

Chemări spre adânc 


În cântecul sirenei 

moare zilnic 

câte un înger 

Chiar dacă nu se anunţă 
furtună 

pe mările unde roiesc 

virtuali pescăruşi 
smulgându-i aerului toate 
promisiunile. 

Scăldându-se-n azur 

călători însetaţi de sublim 
pradă unei memorii despotice 
încă mai strigă numele 
iubitelor 

în timp ce monstruoase oglinzi 
simulează cu dezinvoltură 

în mişcări circulare, 

dulci chemări spre adânc... 


Strigare de dragoste 


Ascultă-mi iubite 
strigătul mut: 
Numele tău 


este singurul meu 
Absolut! 

Rugă sculptată 


Inima Ta 
rugă sculptată 
în lacrimă... 


Printre cuvinte 


Umblu hoinară 
printre cuvinte 
mirene, 

într-o sahară 
plină cu stele 
viclene... 


Fire de lumină 


Doamne, 

de Tine mă leagă 
fire subțiri 

de lumină... 


Cu respirarea 


Scriu 

cu aerul mut, alburiu, 
cu suflarea întretăiată 
vă scriu, 

cu respirarea... 

În tânărul grâu 


Cu respirarea 

în frâu 

intru în tânărul grâu 
cu propria-mi umbră 
de mână 

şi de iubire răzbită 
cad cu tălpile goale 
peste ţărână... 


Ca pietrele 


Triumfătoare 
trădările 

înfloresc ca pietrele 
pe spinarea lui Sisif 
necunoscutul... 


Jind 


Să mă ascund, 
ah, de mulțimea 
de ochi invizibili, 
printre cuvinte! 

Moise 


Mut de privire, 
învins, 

lângă Rugul 
cel pururi 
aprins! 


Mângâi cerul 


Ca să-mi stăvilesc 
iubirea 

mângăi cerul 

cu privirea... 


Urme 


Pe o vestejită 
hartă 

urme de fântână 
spartă! 


Castel interior 
Dumnezeu şi 


suflet 


între patru ochi. 

Cuminecătură 


Haină fără 
Cusătură, 
sfânta cuminecătură! 


Cui să fi fost 


Doamne, cui 
să fi fost 
singurul rost, 
adăpost? 


Câtă iubire 


Câtă iubire, 
Doamne, mă speriu, 
cât un imperiu. 
Cătă iubire 
mă-mbie 

o dinastie. 

Mă cert 

şi nu în deşert 

de cât iubit 

irosit! 

De parcă un înger 


Zbor 
de parcă un înger 
aş vrea să dobor. 


Levitez 
de parcă un înger 
aş vrea să visez. 


Aripi îmi cresc 
de parcă un înger 
aş vrea să iubesc. 


Aştern peste noapte 
izmă la căpătâi 

de parcă un înger 
aş vrea să mângâi. 


Mă răsucesc în aşternut 
de parcă un înger 
aş vrea să sărut. 


Mi-e bine, Doamne, 
ce bine! 

De parcă un înger 
se naşte în mine! 

În largul tău 


Învață-mă 

cum să mă simt 
în largul tău, 
suflete... 


În preajmă 


Fără amnar 

se aprind vetrele. 
În preajma 
Duhului Sfânt 
tac rugându-se 
pietrele... 


Cel dintâi 


Cuiul morţii 
cel dintâi 
mi se-nfige 
în călcâi... 

Bacoviană 


Scriu, Scriu, Scriu, 
dusă pe pustiu. 
Scrisul mă seduce 
scriu despre o cruce. 
Cine mai desparte 
dragostea de moarte? 
Scriu, Scriu, Scriu 
până nu-i târziu. 
Scriu, Scriu, Scriu, 
poate o să-nviu. 
Când mă voi opri 
mă vor răstigni... 


De pe umărul tău 


A mai apus un zeu 

de când descos 

de pe umărul tău 
sidefiu 

petalele de chiparos... 

Mă biruie jindul 
Mă biruie jindul 
de contopire 
cu Însuşi Fiindul... 


O întoarcere 


Ies din fiinţă 

ca dintr-o carcere. 
Moartea aceasta 
e o întoarcere... 


Inimă, tu 
Inimă — tu, 
lectica 
Domnului! 
Sâmbure înflorind 
Pântec rotund: 


sâmbure înflorind 
în aproapele... 

Umbre de lumină 


Cu gura arsă de nevină 
mai lupt cu umbre 

de lumină 

şi în acorduri triumfale 
înalt în suflet 
catedrale... 


Oameni 


Dragilor mei, 

vă conjur, 

nu trageţi cu armele toți 
sub stângul meu sân. 
Inima-i plină 

de aur şi platină. 

În aerul pur 

vie rămân 

cât timp cuvântul 

nu mi se clatină... 


Sfâșiind secunda 


Unde-s lujerii de ghimpi 
doar cu ei să mă alini, 
sfăşiind secunda-n timpi 
movii lujeri de ciulini? 
Unde sunt ciulinii-crini, 
căci suntem ca doi străini. 


175 


Gezarina Adamescu 


Trecere 


Os cu os 
mă descos. 
Pas cu pas 
urme las. 
Fir cu fir 
mă prefir. 
Lepăd piei, 
anii grei. 
Curg, curg, curg 
spre amurg. 
Chip durut 
intru-n lut... 


Îmi iau poezia 


chezaşă 
şi-o trag peste trup 
ca pe o cămaşă... 


Singular, colectiv 


Nu plânge, 

nu ai motiv. 

Ti s-a dat 

un destin singular 
sugrumat de-un destin 
colectiv. 

Autumnală 


Adorm pe braţul tău 
pe când 
o rază mă sugrumă 


blând... 
Pune-mi semn 


Ține-mi inima în frâu 

şi cu stele pune-i brâu. 
Strânge-mi talia subțire 
cu inelul Tău de mire. 
Când mă aflu la răscruce 
însemnează-mă c-o cruce.. 


Stare de duh 


Ştii? 
Mă conții. 


Umbra ta singură 


Cât cer deasupră-ți 
cât cer 

pe când umbra ta 
singură 

colindă prin lume.. 

Ţintă 


Mă-mbeţi 

cu parfumul de mosc 

când mă priveşti 

drept în ochi, 

aşa cum doar eu te cunosc, 
blândă moarte. 


Logodna cu apă 


Urme de fântână 
spartă 

dau în vileag 
logodna ta simplă 
cu apa. 


Ca blândul Iov 


Scufundat într-o lacrimă 
voi adormi plin de istov 
ca blândul lov; 

Voi adormi 

susținut de aripa 

celui care din lut 

m-a făcut... 

Apostolatul iubirii 


Flaconul cu apă de nard 
pecetluit cu franjuri 

de iarbă suavă,; 

sipetul ars 

de torfa iubirii — 
miresme împrăştiindu-se 
şi părul — ca un ştergar 
fastuos 

despletindu-se din agrafe. 
Lacrimi în ţăndări 

spală şi zvântă 
picioarele sfinte... 


lremediabil 


Pe coridoarele nopții 
singurătatea 

horcăie într-un 
Sinus! 


Care stea? 


Dintre atâtea 
falsuri desăvârşite 
cum poți şti 

care stea e 
adevărată? 

Amurg 


La lumina cernelii 
cuprind cu braţele 
orizontul 

într-o superbă 
îmbrățişare de adio. 


Scări de aer 


Cu ochii pe stelele 
văduve 

urc şi cobor 

scări 

sprijinite de aer. 


Necunoscut 


Aşa ai rămas 
pentru mine: 
necunoscut, 

ca o icoană 
nezugrăvită de 
mână umană... 

Buzunarul absenței 


În târziul castanilor 
caut umbra cuvenită 
amforei mele de linişte 
scoțând câte o batistă 
din buzunarul absenței 
pentru fiecare cuvânt 
dispărut ca un ac 

prin urechile timpului... 


Stare de urgenţă lirică 


De şaptezeci şi şapte 
de ori câte şapte 
m-am înfierbântat 
şi-am plâns frenetic 
în ropote 

pentru liniştea 

pe care vreau azi 

Să ţi-o strecor 

cu de-a sila, în suflet.. 

Supusă memoriei tale 


Cad cu fruntea 

pe sufletul tău 
SOMnOros 

în spaţiul dintre carne 
Şi OS, 

acest ermitaj — 

loc de dispută pentru 
celulele vidului. 


Astfel mă aflu supusă 
memoriei tale 

o formă a (pre)vederii 
rostogolindu-se — stea — 
pe firmamentul absenței. 


De bună voie 


Bieți clauni făcând reverenţe, 
aşa-zisei nunţi de rutină, 

noi nu suntem decât 
mânuitorii iscusiți de butoane 
simulând cu fervoare 

moda căzutului în genunchi, 
confundând deseori iubirea 
cu satisfacerea simţurilor, 
într-un timp când 

nici beteala nici voalul 

nu mai păstrează aceleaşi 
mirosuri 

iar pânza nupțială 
scăldată-n vopsea purpurie, 
din umbră, licită vânzarea. 


Ardere înaltă 


Neliniştită, mă-nalț 
aidoma flăcării 

care se consumă pe sine, 
înghițită de 

propriii şerpi 

arzând fără scrupule. 


Poetul 


Bolnav de înaltele 
spaţii 

vă tămăduieşte cu 
imensa 

lumină lăuntrică... 

Hiperacuzie 


Aud respirarea greoaie 
a unui întreg 

eşafodaj de cuvinte 
apăsând pe umerii 
delicaţi 

ai văzduhului... 


Absenţă 


Gândul meu 

se insinuează 

prin arcada ferestrei 
în odaie la tine 
izbindu-se 

de fumul gri-albăstrui 
al tulburătoarei 
absenţe... 


Halo de speranță 


Gresia fiecărui cuvânt 
umezită de roua 

cu miresmele iuți 

ale trupului verii. 
Respirație pribegind 
printre coapse de blând 

minotaur. 

Efemer adăpost 

între galbene scoarţe 

ca şi cum singurul 

drum de-nceput, 

închis ar pieri 

într-un halo de speranţă. 


Setea din trup 


O stranie respirare 

îşi află sălaş samavolnic 
în jarul materiei tale. 
Rigoare impusă, 
terapeutică, 

pe când adulmeci cu 
dulce nesat 

nebănuite esențe. 


Setea din trup 
ameninţă echilibrul, 
despică prima zăpadă 
a sângelui 

şi dezlănțuieşte 
ispitele!... 

N-ai știut nimic 


Cu mers imperfect 

ai venit 

în viscolu-nceputului. 
Parcă plecând ai venit 
presărând 

licori şi smirnă prin aer, 
mireasmă de crin şi agave. 
Un zar pierdut 

ce-a fost câştigător. 

Sunt lucruri 

descifrate pe degete 

ca nişte noduri semantice... 


În nemărginire 


Suavă germinaţie 

de duh 

sub orizontul tainic 
îngăduit privirii. 
Trupuri fosforescente 
se răsfrâng, 

exultând de candoare, 
în nemărginire... 

Aici pe pământ 


Columbe-nfoiate 
risipite-n ether 
cuvintele-n care 

şi astăzi mai sper. 
Din venele lor 
beau lapte şi miere. 
Și cui să le dărui 
când nimeni 

nu mi le cere? 


Mers pe vocale 


Un nimic învelit 
de-o nălucă, 
mers imperfect 
pe vocale 
greieri Suiți 
pe-o ulucă... 


Cântata profana 


Nu mai putem să zăbovim 
făgăduinţa e prea grea. 
Suntem prea timp 

să mai fugim 

din calea stingerii 

de stea... 


187 


Gezarina Adamescu 


Scrii pe aer 


În timp ce vânători 
iscusiți 

împușcă balene şi foci 
în arhipelaguri nipone 
cineva mereu pleacă, 
cineva mereu vine 

iar tu scrii pe aer 

un prolog nesfârşit 

cu sughițuri 

impare... 


Într-o noapte 


Incendiată de alb 
într-o noapte 

cu insomnii de cristal, 
străbătând pieziş 
drumul până la şansă 
vei desăvârși 
scheletul unei idei 
fără să bagi de seamă 
cât e de inutil... 

Oglinda întoarcerii 


din propria-ți umbră 
(înecată de prea sumbra lumină), 
cu sângele zgâriat 

de secunde 

traversând franţe de vis, 
italii de spumă şi ceaţă. 
Cine şi cu ce rost 

îşi ascute gheare cuminţi, 
să sculpteze statuia ta 
ecvestră 

în oglinda întoarcerii?... 


Epitalam 


Din ce în ce mai puţină 
nevoie de vocile noastre. 
Cântecele se cântă 

pe sine, 

- suav epitalam — 
Celelalte accesorii 

sunt palide sosii 
subțiate-n ether, 

ale singurei unităţi 
perceptibile: tu. 

Nu cunosc jind 


Rănesc pământul 

cu tălpile goale. 
Oasele mele 

s-au subțiat în adânc 
în finissime, 

de linişte grele, 
secunde. 

Nu cunosc jind 
pentru nici o venire 
pe lume... 


Ce-a fost de spus 


La spectacolul sângelui 
clocotind de sughiţuri 

țin frâiele anilor 

pentru repetiţia generală. 
Ce-a fost de spus 

s-a tot spus. 

În noaptea avanpremierei 
uit cu desăvârşire 

toate replicile 

pe când ursitoarele 
strecoară lacrimi fictive 
în dansul condurilor.. 

Convenţie 


De nesuportat 
caznele 

la care este supus 
creatorul himerelor, 
pentru unicul scop 
de a-i face pe oameni 
să zâmbească 

în Silă... 


Curcubeu 


Aer împietrit 
în culori 
Şi miresme... 


Radiografie 


Sufletul meu — 

O ştimă cu note suave 
ronţăite de carii 
atâtor îndoieli 

şi neliniști. 

Euharistie 


Partea stângă a sufletului 

peste partea dreaptă 

a sufletului 

suprapuse perfect, 

spinii din trup, 

inima plină de pietre 

mărunte, mărunte; 

străinătatea privirii — 

căuşii de pumni înghețând 

răsuflarea: 

gesturi-năluci se-nfăşoară 

în voaluri de purpură; 

azima frântă ca pentru Cina 
cea de pe urmă, 

ambrozia sângelui 

inundând încăperile Cerului 

de unde Cel Răstignit 

ne iartă păcatele... 


Rugă 


Dă-mi Doamne 

să beau 

din Lumina măiastră 
pe care eu 

o numesc 
Dumnezeu... 

Curgere lină 


Timpul meu personal 
este egal 

cu o curgere lină 

de pură lumină. 
Scântei alunecând 
feeric 

printre fărâme 
de-ntuneric... 


Iconostas lăuntric 


Să rosteşti atâtea 
silabe 

cât doar e nevoie 
ca să te faci auzit 

în clipa când cerul 
dispare subit 

în sinele tău, 
contopindu-se cu 
iconostasul lăuntric! 

Sub raza-ți blândă 


Vreau să mă semeni, 
Doamne, adânc, 

în bun pământ, 

să nu mă tem de ploaie 
ori de vânt... 

Și-ntr-un târziu 

din aspru, reavăn glod, 
să cresc 

sub raza-ți blândă 

şi-n soare să dau rod... 


Lacrima 


Lacrima 

cu care plâng 

pentru Tine vreau 

s-o frâng. 

Pentru Tine s-o păstrez 
ca pe-un viu Zălog 

la crez... 

Pârgă 


M-ai ales 

întru iubire 
pârgă 

pentru nemurire... 


Noland 


Iubire — tu 

pământ al nimănui. 
Zâna cometelor 

se lasă așteptată. 


Auroră 
Exodul luminii 
devorând 


bucătură cu bucătură 
zariştea asimetrică... 

Duh milos 


Ce pace sfântă! 
Duhul milos 

mi se împlântă 
până la os! 


O nouă tâlcuire 


Lasă-mă să-ţi trăiesc 
viața, o clipă, 

în universul cel nevăzut, 
să urc în trupul morții tale, 
şi trecerea mea 

mistuire de spirit 

prin tine, 

jertfă curată să nască, 
pe crucea răscumpărării, 
o nouă tălcuire a vieții 

şi a morii... 


Euharistie II 


Din icoane mă imbie 
sfinte flori de 
Semenic, 

sfânt Cuvânt 

de carne vie! 


196 


Sfacrimi de mir 


Epifanie 


Lacome limbi de purpură 
se devoră una pe cealaltă. 
Mănunchiuri de ochi 
muşcă orizontul. 

Fiecare e înlănțuit 

şi dezlănțuit totodată 

în sine. 


Duh de rugăciune 


Jertfa Ta de pe 

altare 

- aerul de respirare — 
Geamăt mistuit pe strune 
într-un Duh 

de rugăciune. 


Gol plin 
Sufletul meu 
o urnă plină 


cu particule infinite 
de azimă... 

Poem alb 


Tăcere — 

văzduh suspendat 
într-o îmbrățişare 
furată... 


Arabescuri 


Promisiuni 

pietre azvârlite-n 
fântâni 

stârnind cercuri 
concentrice 

de dor şi neliniște... 


Ca-ntr-un vitraliu 


Suspendată de-un fir 

de la zenit la nadir 
execut acrobații 

vlăguită de-atâtea ovații 
şi prăbuşindu-mă 
într-un ropot 

de aplauze 

ca-ntr-un vitraliu 

pe masa de vivisecţie... 

Mit 


Pe Olimp 

se despletesc 
secundele 

de mirajele 
umbrei... 


Arheologie 


Inscripții 
pe o tăbliță 
de-argilă 
despre o fără de 
seamăn 
idilă... 
Cercul de cretă 
Într-un ochi 
un şoarece alb 


ronţăie lacom, 
cercul de cretă... 

Limbajul mâinilor 


Storuri albe 

peste neşansă 
limbajul mâinilor 
memorând. 

Învăț să mă slujesc 
de propriile arderi. 


Viatic 


Cortul trupului 

să-l depun cu smerenie 
ca pe o piatră 

la edificiul 

celui care mi-a dat 
aerul de respirare 

din sfântul lăcaş 

de iubire 

al unui viatic... 


Niciodată de-ajuns 


să te iubesc 

cu prisosin{ă 

Jără gândul ascuns 
că niciodată 

nu va fi de ajuns! 

Poem rond 


Bărbaţi 

cu inimi dorminde; 

femei cu trupuri mai treze 
decât inimile — 


Un coltuc de cuvânt 
mai Stăruie în timp ce 
ultimul vis 

se destramă din ochiul 
încătuşat în orbite... 


Soare ascuns 


Nimic nu mă mai 
atinge. 

Nici şoaptele-ţi 
incitante, 

nici rugămintea aproape 
umilă, 

nici jubilaţia extazului 
în adorare de sine. 
Astăzi mă luminezi 

ca un soare 

ascuns. 

Sufletul apei 


Însetaţii aşteaptă 

să-şi mântuie arşița 

sub umbră de eucalipt 

iar apa 

se goleşte de conţinut 
rămânând doar pojghița rece 
a unui aer împins 

până la orizontul extrem. 


Înteţindu-se molcom 
- sufletul apei - 
în luptă cu aerul rău. 


Oxigenul nesaturat, 
mâzgă a luminii lăuntrice. 
Lacrimi de lemn 
putrezesc catargul 
întoarcerii. 

Mântuitor 


Singur în mijlocul vostru 
călcând pe fisurile 
rămase în urma seismului, 
iată-l, se-apropie, 
ridicând pe grumaji 
lemnul tare ca fierul 

de clopot, 

lemnul intens rezonând 

al fărădelegilor lumii... 


Împreună cu umbra 


Îngeri plutesc 
pe Calea Domnească. 


Împreună cu umbra 


mă mirui de dor 
călcând imperfect... 

Stare de susur 


Permanentă 

stare de susur, 

soare năucitor, 
cotidian — a trăi — 
sub cupola absurdului 
câmp fără nimb. 


Calm 


Noapte, 
vino să mă-nveleşti 
cu privirea! 


Uzurpare de liniști 


Între naştere şi murire 
uzurpare de linişti. 

Un copac răsădit 

şi uitat 

îți divulgă sentinţa: 
deja s-a prelins 
viitorul... 

În noi înșine 


Ca o floare de 
eucalipt 
deschisă în aspru 
deşert 

sila - 
şi umbra ei 
în noi înşine... 


Aparenţă 


Supune-te limbă şi curgi 
spre unicul drum înainte — 
Cuvântul. 

Gură sălbatică — taci! 
Dedesubtul cuvântului — 
gândul... 


Consecutiv 


Cariatidă matură 

în arhipelagul de vis 

al absenței 

în vreme ce tu mă ignori, 
consecutiv, 

mă luminez, mă întuneric... 

Cu privirile inimii 


Mă uit la sufletul tău. 
Mă uit cu privirile inimii. 
Ca printr-o lacrimă. 

Ca printr-un grăunte 

de chihlimbar mă uit. 


De pe tărâmuri pustii 
se aude ecoul 
Litaniei Lauretane... 


Vremea uitării 


Vine sortită 
vremea uitării, 
birul iertării 
fiind plătit. 


Vine sorocul 
viselor foste 
când nenorocul 

- pom desfrunzit - 
în loc să te coste 
e gratuit. 

Vine degrabă, 
vine ifit, 

vremea iertărilor 
şi-a împăcărilor 
fără sfârşit... 


Scame în vânt 


Mirabilă facere 
magic cuvânt 

os de lumină 

în trup de pământ! 


Sculptură pe aer, 
nescris legământ, 
limpede vaier 

- har deopotrivă - 
celor ce sunt 
fără ştiinţă 
scame în vânt! 

De atâta iubit 


Mă dor irişii 

de atâta privit. 

Mă dor urechile 

de prea auzire. 

Inima mă doare 

de atâta iubit. 

Doamne, de când m-ai luat 
în stăpânire! 


Astfel... 


Să locuiesc în a fi 
alături de Cel 
care vrea să-şi 
împartă cu mine 
dreptul la noapte 
ŞI Zi. 

Poem 


Dumnezeu 

mi-a scris 

pe tablele inimii 

un poem: 

Lutul fiinţei tale 

să-l plăsmuieşti 
aidoma chipului blând 
al Neprihănitei... 


Treptat 


Partea cea 
muritoare din tine 

- mană curată - 
înghițită hulpav 

de viaţă flămândă... 


Duh reînnoit 


M-am scăldat 

în ploaia de rouă 

a Duhului Tău Preasfinţit, 
până, Doamne, am simţit 
sufletul meu 

reinnoit... 

De-aș putea 


O Doamne, 

de-aş putea să-ţi şterg 
sudoarea frunţii 

cu surâsul meu! 


Am putere să sper 


că-ntr-o zi O să-ţi cer 

să mă însoţeşti 

într-un colț însorit de grădină 
spre ținuturi cereşti 

la nesfărşita lumină... 


Deschide-ţi ochiul 


Deschide-ţi ochiul 
vederii, 

ochiul din suflet, 
cel treaz 

şi îndoiala ucide-ți. 
Deschide-ţi ochiul 
din minte 

să-ți afli divina 
sorginte... 

Crâmpei de lumină 


Ochii mei mângâie 
întunericul dimprejur 
şi-ntr-un imens 
clar-obscur 

în curgere lină 
numele tău se prefiră 
într-un crâmpei 

de nespusă Lumină... 


Cine, stavilă să pună? 


Cine poate să afle 
hotarele 

vrerii divine 

sau cine 

stavili poate să pună 
Soarelui să nu mai 
răsară, 

să nu mai apună?... 

Spre paradis 


Braţele larg 
ca un catarg 
şi le-a întins, 
şi răstignit 
ne-a netezit 
drumul de vis 
spre Paradis. 


Oaza numită Isus 


Stele se frâng şi se sting 
norii plâng când se-ating. 
Sori cu sori explodează, 
pământul vibrează. 

Loc liber nu prea este 
sub cer, 

iar omul, stingher, 

cu jind priveşte în sus 

ca oaza numită Isus... 

Cuvântul tău 


Cuvântul tău e ploaie 
pentru mine, 

mă spală, mă înviorează, 
pământul inimii 

îl ară 

şi tot lăuntrul 

mi-l fertilizează... 


Am văzut lumină 


Desăvârşită jertfă 
şi senină. 

Prin moartea Sa 
eu am văzut 
Lumină... 


Lacrima ta 


Mă înarmez 

cu răbdare şi dor 
şi vin Să-ţi şterg 

cu iubire 

lacrima ta de ivor... 

În sinele meu 


Să mă las locuită 
de lumină şi taine 
lepădând anotimpii trecuți 
ca pe haine; 

Orele toate — făpturi înrudite 
să se predea 
în mâinile mele smerite. 
Apoi să aştept, 

odată cu luna, 

Cuvântul cel Întrupat 
în sinele meu 
totdeauna... 


Pe creștete de sfinți 


E ora când 

cu glas de taină 

ne cheamă blând 
părinţii din părinţi. 
Se-nalță spre cupole 
rugi fierbinți. 

E ora când se-aprind 
aureole 

pe creştete de sfinţi... 

Îmi ești 


În restriştea mea 
adâncă, 

mi-ai fost stâncă. 

În căderea mea uşoară 
mi-ai fost scară. 

În umbrita mea culoare 
ai fost raza mea de 
soare. 

Până şi-n rostogolire 
îmi eşti sprijin 

şi iubire... 


Stăpân pe umbre 


Cineva mi-a furat 
mersul. 

Printre atâția paşi 
nepotriviți, 

unde să-l caut 

când nici pe 
propria-ți umbră 

nu mai pot fi stăpân 
absolut? 

Inutile 


Sub brad 

zac uitate 

în ambalaje atrăgătoare 
câteva cuvinte 

ce nu vor fi nicicând 
despachetate. 


Prea târziu 


Și când ajung 
înfăşurată-n viscol 
cineva aşteaptă 
demult 

să mă lege în funii 

şi Să mă trimită 
fedeleş, 

la punctul de plecare... 

Mă nasc repetat 


Îmi sfâşii sufletul 

în bucăţi 

şi-l aşez în palmele 
voastre 

ca nişte căngi iluzorii. 
E ca şi cum 

pe mine însămi 

mă nasc repetat 
uitând placenta în 
propriile mele viscere 
şi apoi îmi abandonez 
fătul sufocat 

de prea mult ozon, 
într-o gară pustie... 


Noaptea 
Mă furişez 
şi dispar 


înghițită de 
propria-mi umbră... 

Blues pe oglinda concavă 


Hai să dansăm 
un blues de adio, 

iubite, 
un blues pe oglinda 
concavă, 
să să tropăim în stil 
country. 
Mâine va fi o zi ca oricare, 
nimic nu ne va opri 
să gustăm lentoarea cenuşii. 
Lets go to dance, 

sweet heart, 
aruncă-ţi verigile-n mare, 
nici un cuvânt despre 
fructul iubirii defuncte. 
În livezile paradisului risipit 
de mâine fi-vom liberi! 

Mâinile trupului, mâinile inimii 


Întinse — mâinile trupului 
în timp ce mâinile inimii 
zăbrelite, 

cu pumni învârtoşați 

în care se ascund 
semințe-nflorite-n pământul 
de suflet, 

în ochi de cuvânt, 

unde nu mai răzbate 
isopul izbăvitor 

iar apa moare şi ea 
zgribulită de frigul 
mocnind, al ispitei... 


În iubire eternă 


Duhul lumesc şi 

duhul ceresc 

în carnea mea cresc. 
Nădejdea trimisă de cer 
o tac şi O sper. 

Inima mea se prosternă 
în iubire eternă. 

Nu tac în zadar. 

Într-un târziu aflu har. 
Harul cel sfânt al iubirii 
Aceluia 

de la care purced 

toate minunile firii... 


Confesiuni 


Neintoarceri 
hăituindu-se-n cerc 

- deziluzii — 

fără zi de duminică. 
Gând în spirală, 
ploi cu duiumul, 
arome, ispite, 
mărturisiri fără rost. 


Toate porţile ferecate 
acestui arhitect 

Şi constructor 

de fum... 

